
O legendă numită Gopo 


ltima noastră întâlnire s-a petrecut într-o fri- 
U guroasă zi de noiembrie. Gopo părea trist și am 
încercat să-i ridic moralul amintindu-i că seamănă, 
din ce în ce mai bine, cu seducătorul Marcello 
Mastroianni. Obișnuiam să-l tachinüm in ultima 
vreme cu acest lucru (asemănarea era frapantă), pe 
ideea că arată prea tânăr pentru un clasic în viata. A 
zâmbit puţin și mi-a multumit pentru compliment, dar 
mi s-a plâns că „își simte inima“. Conversatia noastră 
a continuat ajungând la filmul „Stan Păţitul,“ pe care 
il lucra la Chisinau. De ce acolo? Pentru că nici el, 
Preşedintele Asociației Cineaștilor, nu era scutit de 
hartuiala cenzorilor care hotărâseră că titlul, ca si 
basmul lui Creangă, poartă conotații subversive. 
Naveta Chișinău-București îl obosise, dar Gopo a 
găsit puterea de a-mi vorbi cu încântare și de alte 
multe proiecte. Era atât de entuziasmat, încât am luat 
drept cochetărie declarația sa de „cardiac“ de la 
începutul dialogului nostru. Din păcate, presimtirea 
lui s-a adeverit. Peste пита trei zile, la 29 noiembrie 
1989, inima lui a încetat să mai bată. 

La ediţia din 1990 a Festivalului de la Zagreb, 
Gopo a fost omagiat ca unul dintre ultimii mari ai 
animației mondiale. Au ținut să vorbească cu mine 
despre fulgerătorul lui sfărșit John Halas, Borivoj 
Dovnikovis, Saul Bass, ei înșiși nume de primă 
mărime ale „artei a opta“. Pentru ei toti disparitia lui 
Gopo fusese un mare soc, figura lui jovială și silueta 
care domina mulțimile având să le lipsească din 
aceste reuniuni internaționale, în care el era un per- 
sonaj legendar. 

Din păcate, puțini își mai amintesc azi, chiar în 
România, de prestigiul mondial al cineastului Ion 
Popescu Gopo. Numele său a pătruns în toate 
dictioriarele de cinema din lume înainte ca autorul sa 
împlinească 40 de ani. Performanța aceasta e pusă în 
general pe seama mult râvnitului premiu „Palme 
d'or“, obținut în 1957 la Cannes cu filmul „Scurtă 
istorie“. N-a fost numai o șansă, ci un adevărat 
moment de cotitură în evoluţia „artei a opta“. Criticul 
italian Giannalberto Bendazzi găsește în cartea sa 
„Topolino е poi“ (Mickey Mouse si apoi)" o explicație 
plauzibilă: „Revoluţia gopiană a apărut la momentul 
potrivit“. Evident, „momentul“ nu înseamnă altceva 
decăt nivelul mondial al filmului realizat prin „tehnica 
imagine cu imagine“ în anii '50. Pe toate meridianele 
și paralelele animatorii sunt încă influențați de opera 
„marelui mag" Walt Disney. Zoomorfismul duios era 
de multă vreme cuvântul de ordine în animaţie. Gopo 
însuși a debutat în tradiție disneyană și cu atât mai 


* Edizioni Il Formichere, Milano, 1978, 

spectaculos pare gestul sau de a renunța brusc la 
acest mod de a înțelege animația. Cu „Scurtă istorie“ 
ela avut curajul de a impune antropomorfismul și un 
nou tip de subiecte, căpătând renumele de reforma- 
tor. Drumul până aici n-a fost lipsit de sinuozitati și de 
ezitări. Să-i urmărim etapele. 

SUB ZODIA LUI DISNEY 


Ac celor doi faimoși pionieri ai animației 
românești, Aurel Petrescu si Marin Iorda, singurii 
predecesori cu o creație într-adevăr importantă, 
Gopo şi-a început cariera artistică publicând carica- 
turi în ziare. Născut la 1 mai 1923 în Bucureşti, fiul 
lui ‘Constantin Popescu si al Olgăi Gorenko 
moștenește pasiunea pentru arte plastice a tatălui. 
Acesta s-a afirmat ca desenator și caricaturist, fiind 
unul dintre puținii temerari care s-au dedicat si fil- 
mului de animație. Rămas în faza artizanală după 
promitåtoarele debuturi ale lui Petrescu si Iorda, 
genul nu progresează in anii '30-40, fiind timid 
reprezentat de câteva încercări produse în cadrul 
cooperativei „Filmul românesc“ si „Oficiul National 
Cinematografic". La O.N.C., alături de tatăl sau, asi 
face ucenicia si Топ Popescu Gopo, după ce, la 16 
ani, mai crease o mică peliculă în cadrul unui 
minuscul studio familial numit „Popescu si fiii“ 
(1939). 

Așadar, Gopo a debutat în presă publicând cari- 
caturi (în 1939); şi-a completat formația plastică 
studiind la Academia de Arte din București, pe care 
însă nu a absolvit-o niciodată, si cu un curs inten- 

siv de animație urmat în 1950 la ,Soiuzmultifilm", 
celebrul studio din Moscova. La acest stagiu 
moscovit ajunge după ce debutase în 1949, alături 
de tatăl său si de Matty Aslan, cu un filmuleţ de 80 
metri, Punguta cu doi bani, inspirat de basmul lui 
Ion Creangă. Tânărul Gopo învață la Moscova să 
anime în stil disneyan și să creeze personaje 
zoomorfice, aceasta scoala punându-și adânc 
pecetea asupra primelor sale pelicule realizate în 
cadrul secției de animație organizată începând din 
1950 în cadrul Studioului  Cinematografic 
„București“, unde îi avea colegi pe Bob Călinescu, 
Iulian Hermeneanu, Olimp Våråsteanu, Pascal 
Rădulescu, Liviu Ghigort. 

Influența lui Disney e de netăgăduit in primele 
pelicule de animaţie ale lui Gopo. El însuşi 
recunoaște a fi fost obsedat de acesta, în multe 
interviuri şi rânduri de confesiune. Iată, de pildă, ce 
afirma, într-un text publicat sub titlul Pe Walt 
Disney lam cunoscut mai târziu, in revista 
„Contemporanul“: „Mergeam des la cinematograf, 
tatăl meu mă ținea pe genunchi și-mi arăta pe ecran 
un șoricel negru care făcea năzdrăvănii. Acasă, prin- 
tre hârtiile cu fel de fel de desene, îl revedeam pe sort: 
cel. Tatăl meu îl desena cu multă ușurință, eu îi 
uluiam pe copiii din cartier desenându-l cu creta pe 
garduri“. Impresiile puternice din copilărie își pun 
pecetea asupra începuturilor în animaţie. 

Realizat în 1950, Ratoiul neascultător e un film 
ilustrativ, în alb şi negru la propriu și la figurat, cu 
o morală simplă si apăsată, avertizându-i (prin 

povestea bobocului de rata despărţit de grup) pe cei 
„izolaţi de colectiv“ cá pot pati multe. Fabule simple 
si povatuitoare sunt şi următoarele două pelicule, 
Albina și porumbelul (1951) si Doi iepuraşi (1952), 
pledoarii naive pentru prietenie, tovåråsie, generozi- 
tate. Cel din urmă este prima peliculă color semnată 
de Gopo, la realizarea ei fiind ajutat şi de Constantin 
Popescu, dar si de fratele său Alexandru Popescu, 
un operator a cărui colaborare va fi consemnată pe 
genericul multor filme ulterioare. 

Chiar si din aceste prime încercări marcate de 
maniheismul caracterelor şi de didacticism, impuse 
de estetica vremii, se poate vedea însă că tânărul 
regizor este un adevărat talent, un bun povestitor în 
imagini si un excelent animator. Harul său aparte 
mai este folosit scurtă vreme în slujba unor subiecte 
pe gustul culturnicilor stalinisti. El mai face două 
fabule cu morală „sănătoasă“, Ariciul răutăcios 
(1952) si Peștișorul cel istet (1953), trecând apoi la 
genul satiric cu teme comandate. Pornind de la un 
șlagăr al lui H. Mălineanu, Gopo regizează Marinică 
(1953) și Șurubul lui Marinică (1954), două filme care 
îi critică pe muncitorii intårziati la program si care 
demonstrează cum se poate transforma un codas in 
fruntas. Cu personaje desenate in stilul graficii pro- 
letcultiste, cele două pelicule, ce stârnesc azi zâm- 
bete condescendente, își au totuși importanța lor, 
marcând trecerea de la personajul zoomorf la cel 
antropomorf, o pregătire pentru următorul pas, con- 
siderat nu de puţini comentatori un moment de 
cotitură în animația noastră și chiar în cea mondială. 

ANTI-DISNEY 


Nu o dată Gopo a recunoscut că a debutat în tradiție 
disneyană. Opoziția fata de stilul celui mai celebru 
animator din lume a fost un impuls dictat, de fapt, 
de luciditate, ceea ce mi-a explicat cineastul însuși 
într-un interviu: „În primele mele desene animate am 
încercat să-l imit pe Disney. Când am văzut că nu pot 
să egalez perfectiunea lui tehnică, am început să fac 
filme anti-Disney. Deci, frumusete-nu, culoare-nu, 
gingășie-nu. Singurul domeniu în care puteam să-l 
atac era subiectul“. Cred că autorul pune punctul 
pe i: marea îndrăzneală a Scurtei istorii (1937) era, la 
"vremea aceea, de ordin dramaturgic. Concentránd 
în câteva minute povestea devenirii umanității, de la 
naşterea sistemului nostru solar la zborul în cos- 
mos, Gopo inventa un nou mod de naraţiune cine- 
matografică în animaţie. Inteligentul si veselul său 
eseu despre evoluția omenirii se lipsea de ceea ce se 
înțelege în mod tradițional prin story. Dacă abolirea 
subiectului era pe atunci şi aspiraţia filmului cu 
actori (concretizată mai ales în creaţia lui 
Michelangelo Antonioni), reforma animatorului 
român se bizuie pe specificul „artei a opta“. Enorma 
putere de sugestie a imaginii animate nu mai este 
pusă în slujba unor fabule cu personaje maniheiste 
pe înţelesul vârstei preșcolare. Fără să ignore posi- 
bilitåtile animației de a comprima si dilata timpul si 
spațiul sau de a zămisli lumi fantastice, Gopo 


* In Magazin estival Cinema 1983. 

demonstrează că expresia ei concentrată poate trans- 
mite tâlcuri majore. 

Iată ce scria criticul Georges Sadoul despre acest 
film, la vremea succesului de la Cannes: „Pal- 
maresul micului juriu a contrastat, din fericire, cu cel 
al marelui juriu, acordând «Palme d'or unui desen 
animat românesc, «Scurtă istorie. Nu stim nimic 
despre realizatorul și autorul Ion Popescu Gopo, care 
trebuie să fie tânăr. Filmul său acumulează în zece 
minute idei poetice, într-o povestire umoristică plină 
de ritm și de imaginaţie. Este foarte important că fil- 
mul său nu datorează cu rigurozitate nimic nici lui 
Disney, nici lui Grimault, nici școlii cehoslovace, nici 
celei sovietice. Acest. filmuleţ a fost la Cannes o 
descoperire care trebuia semnalată prin strălucirea 
unui mare premiu“. 

Capacitatea animației de a materializa abstrac- 
tiunile si conceptele este ingenios folosită în Scurtă 
istorie, ca si în aproape toate episoadele seriei cu 
omuletul. Pornind de la subiecte de editorial neli- 
nistitor, se dezvoltă pasionante meditații despre des- 
tinul omului contemporan. Temele alese de autor 
sunt intotdeauna la zi, reusesc sa transmita acea 
senzație pe care francezii o numesc l'air du temps. 
Mai în glumă, mai în serios, Gopo pare că sugerează 
soluții pentru problemele-cheie ale prezentului. În 
Homo sapiens (1960), Intermezzo pentru o dragoste 
eternă (1975), Ecce homo (1977) sau Salva (1983) se 
semnalează pericolul unui conflict nuclear, în 
Energica (1980) se discută aspecte ale crizei ener- 


* In „Les lettres françaises“, 23-29 mai 1957. 

getice mondiale, iar în Trei mere (1979) sunt anal- 
izate consecințele dezumanizante ale robotizării prin 
excesul de tehnologie. Populate de recuzită science- 
fiction (rachete, navete spatiale, computere, 
extratereștri etc.), peliculele realizatorului nu pot fi 
circumscrise strict genului S.F. Vesnic optimistul 
omulet călătorește mereu spre Pământul zilei de azi, 
dovedind fără încetare că „nimic din ceea ce este 
omenesc nu-i e străin“. Originală nu este opțiunea 
tematică, subiecte de această factură apărând încă 
din prima vârstă a „artei a opta“, în caricaturi ani- 
mate, ci punerea în pagină a ideilor, încorporarea lor 
cu abilitate într-o tramă cu potenţial metaforic, dar 
si. cu spatii pentru dezvoltarea unor momente de 
spectacol al metamorfozelor de linii si forme, atât de 
specific genului. 

Formula lansată de autor prin Scurtă istorie a 
fost valorificată si în creaţiile următoare, cu cel mai 
mare succes în 7 arte (1958). Distinsă cu marele 
premiu al Festivalului de la Tours, pelicula propune 
câteva ipoteze în legătură cu nașterea și evoluția 
artelor, pe cât de umoristice, pe atât de aproape de 
adevărul științific. Istoria izbânzilor spiritului uman 
continuă prin Homo sapiens (1960) si Alo, Hallo! 
(1962), acesta din urmă, mai ales, fiind marcat de o 
anume tendință de didacticism al dramaturgiei. 
Lucrul este în bună parte explicat de statutul filmu- 
lui: o comandă UNESCO pentru a ilustra progresele 
mijloacelor de comunicare. Deși există multe 
rezolvări ingenioase - ca de pildă născocirea alfa- 
betului Morse cu ajutorul picioarelor unei broscute 
sau descrierea Pământului ca un ghem de fire tele- 

fonice, de unde radio si de peliculă - inlåntuirea 
etapelor demonstraţiei pare previzibilă si nu mai are 
spontaneitatea de la inceputul seriei cu omuletul. 

Preluat in multe filme de animație făcute în anii 
'70-'80, omuletul poartă cu el, de obicei, incárcátu- 
ra ideatică din Scurtă istorie, fiind un pacifist, un 
bonom, un personaj care deschide ochii cu candoare 
asupra lumii si încearcă să-i priceapă misterele. 
Există însă și excepții, chipul lui fiind împrumutat si 
unor personaje negative, așa ca în Orgolii (1982) 
sau Barca (1987), unde îl găsim în dublă sau triplă 
ipostază, confruntările dintre el și alter-ego-urile 
sale figurând eterna luptă dintre bine și rău. 

Mesajul său de pace nu mai acționează în anii 
"70-80 cu aceeaşi eficiență ca la începuturi. O 
peliculă precum Ecce homo! (1977), despre un alt 
zbor interplanetar al omuletului, care uimeste un 
extraterestru cu mărturii despre războaiele și 
violența de pe Terra, a fost primită cu destulă 
răceală la Festivalul de la Annecy în 1979, lucru 
mărturisit mie de Gopo însuși. 

Elanurile reformatoare ale cineastului nu se mai 
materializează în seria cu omuletul, ci în filme de altă 
factură. Conștient de pericolul supralicitării formulei, 
Gopo va reforma încă o dată dramaturgia desenului 
animat. Bătălia sa cu conventionalismul îl face să 
inventeze, pe la mijlocul anilor '60, filmul-pilulă. 
Ambitia lapidaritatii nu mai este explicată de autor 
ca o strategie a luptei cu mijloacele disneyene. 
Epigramele sale animate continuă însă demersul 
antinaturalist, început de realizator prin simplifi- 

carea iconografică, al cărei nobil tel este supremația 
ideii. Pilule ca Balanța, Ploaia, Pantoful, Treaba 
făcută cu cap sau Ulciorul, prezentate cu ocazia 
Festivalului internațional de la Mamaia, ediția 1967, 
sunt mici parabole cu tâlcuri limpezi, în care Gopo 
demonstrează cu virtuozitate expresivitatea concen- 
trata a animației care, în filme scurte, poate comu- 
nica gânduri cu bătaie lungă. 

Dar reforma anti-Disney nu a fost numai una de 
ordin dramaturgic. Scurtă istorie a impresionat la 
data apariției și prin grafismul său sumar, aplicat 
atât personajului, cât și decorului. Din câteva linii 
autorul a zămislit un personaj emblematic, pe care 
funcția simbolică nu-l împiedică să aibă o nuanțată 
personalitate. lată cum îi explică Gopo apariția: „Ат 
făcut un omulet cu mare economie de linii. Ochii lui 
sunt două puncte, nu și-i poate da peste cap 51 nici nu 
se uită gales. Mi-am redus de bună voie posibilitățile. 
Gura lui este aproape imobilă. Nu am folosit nici 
expresia feţei. Subiectul însă a căpătat forță. A cres- 
cut atenția pentru fond. ** 

Dacà in mare aceste afirmatii sunt concretizate in 
film, ele au totusi exclusivismul unor fraze dintr-un 
program polemic. Din fericire, expresia omuletului nu 
este atât de limitată pe cât spune autorul. Criticul 
francez Michel Capdenac îi face un portret avantajos: 
,Omuletul lui Gopo este mai putin o caricatură si mai 
mult o chintesenta a omului cotidian și etern, un 
amestec exploziv al acestor două aspecte“. Fără 


«i În Magazin estival Cinema 1983. 
Almanahul Cinema 1980. 

îndoială că realizatorul a izbutit să creeze un erou 
cu însușiri arhetipale. Omuletul reuşeşte însă să fie 
şi un personaj în adevăratul sens al cuvântului, cu 
gesturi inconfundabile și cu farmec personal. O 
curiozitate fără astâmpăr îl împinge în palpitanta 
aventură cosmico-gnoseologică. Mereu uimit, el 
străbate în chip victorios încercările dificile, reușind 
să le depășească într-un mod care aminteşte de 
vagabondul lui Chaplin, fie ignorând pericolul, fie 
învingându-și adversarii prin siretenie. Aș aminti în 
acest sens o secvenţă savuroasă din 7 arte, în care, 
pentru a ieși teafăr din înfruntarea cu un grup de 
dinozauri fiorosi, omuletul ii neutralizează făcându-i 
să plângă sau să râdă la un spectacol de teatru ad- 
hoc, în care el este, evident, protagonist. Printr-un 
amănunt care tine de recuzită, o modestă floare, pe 
care eroul o duce cu sine pe alte planete sau pe fun- 
dul mării, autorul sugerează un atribut caractero- 
logic: sensibilitatea. Nu de puţine ori această 
însușire capătă forma duiosiei, si aici Gopo începe 
să nu se mai disocieze de Disney. Ca şi magul din 
Burbank, el are fata de personaj o atitudine tandră 
şi tot ca acesta el cultivă la protagonistul său o 
trăsătură care atrage de obicei atașamentul specta- 
torilor, ingenuitatea. Uimitul omulet este capabil de 
gesturi de mare gratie si autentică duiosie, lucru 
dovedit mai ales în Homo Sapiens şi Intermezzo pen- 
tru o dragoste eternă. Sigur că senzaţia de fragilitate 
și mirare decurge din factura mișcărilor personaju- 
lui, ceea ce este o problemă de animaţie. Aceasta se 
datorează însă și alurii eroului, desenat după cele- 

brul stil disneyan în O, cu o evidentă tusa afec- 
tuoasă. Este, cred, unul dintre motivele marii prize 
la public a omuletului. Conștient sau involuntar, 
Gopo a preluat de la Disney o atitudine simpatetică 
fata de protagonist, atitudine care-i cucerește încă 
pe spectatori. Ceea ce-l mai aseamănă marelui reali- 
zator american, fiind tot un argument de succes, 
este tonul optimist al filmelor sale. Chiar și în 
pelicule în care discută probleme neliniștitoare ale 
umanității, părintele omuletului își încheie parabo- 
la cu o sugestie melioristă, cu un amuzant 
happy-end. Aș da ca exemplu concluzia unui film 
mai recent, Energica, al cărui final sugerează printr-o 
glumă posibilitatea depășirii actualului impas 
energetic: punerea în mișcare a Terrei cu ajutorul 
unei lentile este, desigur, o aluzie la folosirea 
energiei solare ca soluţie de urgență. Si, ca sa inchei 
falsa listă comparativă Gopo-Disney, aș mai adăuga 
la capitolul asemănării un atribut important, exem- 
plara claritate a povestirii. Caracterizând stilul ani- 
matorului român, ziarista iugoslavă Mira Bolgic 
aprecia într-un articol că acesta reușește să trans- 
mită „idei importante despre omul contemporan și 
traumatismele pe care le suportă, mereu pe tonul 
unui persiflaj spiritual, printr-un limbaj modern al 
animației care este clar și accesibil tuturor. Nu trebuie 
să uităm această calitate a lui Gopo, această solidi- 
tate a povestirii sale dramatice, această scriitură 
clară și inteligentă“. De altfel, se ştie că într-una din 
* În ziarul „Vjesnik“, 5 sept. 1979. 

întâlnirile animatorului nostru cu „marele mag“, 
acesta i-ar fi propus să-l angajeze ca scenarist. Nu 
ştiu cât de adevărat este, dar mi se pare firesc ca 
Disney să fi apreciat capacitatea lui Gopo de a detec- 
ta subiecte „la zi“, cu mare priză la public, și de a le 
pune în pagină într-un mod atrăgător. Marea liber- 
tate tematică face parte din programul de creaţie al 
regizorului, care declara într-un interviu: „În 
animaţie se poate trata orice subiect, inspirația n-are 
hotar, datele pot sta pe picioarele lor sau «råsturnate». 
Totul este să se conjuge într-o finalitate care este 
apogeul ideii“. Autorul nu și-a „industrializat“ formu- 
la, peliculele sale din seria omuletului sunt realizate 
cu mari intervale de respiro, răgaz în care regizorul 
s-a ocupat din ce în ce mai intens de filmul jucat, 
deşi, așa cum declară, experienţa sa în desenul ani- 
mat a fost la început un handicap. „Surpriza cea mai 
putin comodă pentru mine au fost actorii. Când 
desenezi, faci un arc, două puncte, câteva liniute si 
acela e omul, omul de oriunde, omul de oricând... 
Când am început să lucrez cu actorii, mi-am descope- 
rit parcă niște extreme independente în mișcare, m-am 
simțit ca un dinozaur cu membre lungi si neascultă- 
toare.“* Cu toată această stânjeneală in fata inter- 
pretilor, Gopo datorează în bună măsură originali- 
tatea lungmetrajelor sale jucate influenței animației, 
lucru vizibil mai ales în peliculele realizate prin com- 
binarea filmării „imagine cu imagine“ cu aceea în 
regim normal. Dar acesta este deja un alt capitol. 


* În interviul acordat lui Victor Crăciun in revista „Cinema“ 1983. 

ACTORUL SI ANIMAŢIA: O ASPIRATIE 
DE SIMBIOZĂ 


S-a remarcat, nu o dată, că Gopo are tendinţa de a 
trata personajul interpretat de actor ca pe un erou 
de desen animat. Încă de la a doua peliculă jucată, 
De dragul prinţesei (1959) — prima fusese Fetița min- 
cinoasă, un metraj mediu -, tehnicile „artei a opta“ 
păreau că migrează în filmul „normal“. Este citat 
adesea un gag de aici, răsucirea coditelor protago- 
nistei la vederea înspăimântătorului zmeu. Multe 
alte gåselnite de acest fel amintesc de mișcarea 
specifică eroilor desenati, sfidând permanent bari- 
'erele realului, legile fizicii si ale logicii. Interferenţa 
cu mijloacele animației este un fenomen întâlnit in 
comedia burlescă -, afirmă Iordan Chimet, în fer- 
mecátoarea sa carte Eroi, fantome, șoricei?. 
Imaterialitatea personajelor capătă în filmele lui 
Gopo o tratare diferită de stilul marelui mut și ape- 
lează parcă la complicitatea spectatorului. O perma- 
nentă raportare la desenul animat si mai precis la 
propria creație în acest domeniu caracterizează 
peliculele cu actori ale cunoscutului animator. Deşi 
această tendință ar părea involuntară, autorul se 
arată conștient de ea. lată ce mărturisea vorbind 
despre filmul său Pași spre lună (1963): „La început 
am vrut så rămân foarte aproape de desenul animat. 
Toate decorurile urmau să fie desenate, contururile 
de ferestre, schitate pe panourile се reprezentau 


* În capitolul „Întâlnirea cu desenul animat“ din Eroi, fantome, 
зопсе, Ed. Meridiane, Bucuresti, 1979, p. 228. 

pereţii etc... Mi s-a părut însă dificil și am renunțat“. 
O anume convenție declarată se face simțită în acest 
film - ca si în altele ce inserează secvențe de 
animaţie. De altfel, cred că nici o peliculă jucată a 
lui Gopo nu se lipsește total de tehnicile „imagine cu 
imagine“, prezente măcar ca soluții pentru efectele 
speciale. Nu cred că este o formă a neputinței de a 
se desprinde de mijloacele de exprimare ale anima- 
torului. Filmele sale cu actori au toate o tematică și 
o „cheie“ care îngăduie apelul la metodele „imagine 
cu imagine“. Fie că este vorba de adaptări (foarte 
libere) ale unor cunoscute basme (De-aș fi... Harap- 
Alb, 1965, Povestea dragostei, 1976, Maria Mirabela, 
1981, sau Rămășagul, 1985) și poeme dramatice 
(Galax, 1984) sau de parabole pe teme obsesive ale 
prezentului (S-a furat o bombă, 1961, Pași spre lună, 
Comedie fantastică, 1975), realizările din acest capi- 
tol de creație al lui Gopo au o mare deschidere spre 
fantastic. Această însușire este principala legătură 
de rudenie cu desenul animat, mai precis cu 
animația, pentru că autorul face apel si la alte tehnici. 
În ingenioasa parabolă antirăzboinică S-a furat o 
bombă, cu savuroase secvențe de comedie burlescă, 
el utilizează procedeul pixilatiei". O amuzantă 
cursă-urmărire angajează protagonistul și o bandă 
de gangsteri, prilej de parodiere a clișeelor filmului 
„negru“. Se combină momentele de animare а acto- 
rilor (evident, filmati în regim cadru cu cadru), cu 
efectele de mișcare mecanică, automatizată. 


* Tehnică prin care personajul uman este filmat în regim ima- 
gine cu imagine. 

Tehnica este mai expresiv folosită în secvența 
purtând metafora-cheie a peliculei, aceea în care 
oamenii se deplasează cu ajutorul unor bucăți 
desprinse din bomba atomică, imagine ce susține 
pledoaria pentru folosirea energiei nucleare în sco- 
puri pașnice. Metodele animației sunt de altfel inte- 
grate foarte organic in acest film, ceea ce nu se 
intampla in toate lungmetrajele sau metrajele medii 
cu actori ale autorului. Recursul la tehnici combi- 
nate nu asigura intotdeauna armonioasa con- 
vietuire a imaginilor filmate in regim normal cu cele 
„cadru cu cadru“. Nici chiar in basmul muzical 
Povestea dragostei, după Povestea porcului de Ion 
Creangă, personajele animate nu se mișcă întot- 
deauna în largul lor printre actori. Jocul parodic al 
regizorului propune câteva convenţii, greu de sinte- 
tizat de spectatori într-o „cheie“ unică. 

Aspiratia de simbioză a secventelor animate cu 
cele în filmare reală se împlinește mai temeinic in 
Maria Mirabela, o altă tratare liberă a unei povești 
de Creangă, si anume Fata babei si fata mosului. 
Desi părțile jucate aduc datele basmului în lumea 
modernă, iar scenele animate sunt compuse în 
maniera feeriilor disneyene, trecerile de la unele la 
altele au fluiditate, calitate întemeiată pe sigura 
stăpânire a procedeelor, dar si pe o justificare de 
ordin dramaturgic: lumile mirifice parcurse de cele 
două mici eroine ale timpurilor moderne au forme si 
culori pe care numai fantezia si ingenuitatea 
copilăriei le pot zămisli. Convietuirea pașnică a per- 
sonajelor desenate cu cele jucate se bizuie si pe con- 

ventiile mai lesne de acceptat ale musicalului. 
Refrenele agreabile (beneficiind de lirismul tonic al 
lui Eugen Doga) dau o anume unitate de ton 
secvetelor filmate în tehnici combinate. 


FERVOARE EXPERIMENTALĂ 


O adevărată etapă de revizuire a concepției asupra 
rosturilor animației și a mijloacelor sale traversează 
Ion Popescu Gopo în anii '80. Despårtindu-se o 
vreme de omuletul său emblematic, el se dedică 
realizării unui ciclu de filme-scoalå menite să шуеп- 
tarieze principalele tehnici și procedee, dar și să 
valideze altele noi. Seria începută cu E pur si muove 
(1979) si continuată prin Și totuși se mișcă (1980), 
Cadru cu cadru (1981), Animagicfilm (1980) si 
Ucenicul vrăjitor (1985) are un destul de pronunţat 
caracter didactic, dar si un atasant ton de profe- 
siune de credință. Concepåndu-si demonstrațiile in 
forma unor pilule ce pot vietui autonom, Gopo 
polemizează cu prejudecățile legate de „arta a șaptea 
bis“ ca regat al divertismentului si recurge la metode 
niciodată abordate în creația sa anterioară. Mo- 
dernele tehnici ale animației de nisip sau pictură 
sub aparat capătă ilustrări de inspirată stilizare (în 
E pur si muove) sub mâna celui îndeobște cunoscut 
pentru precizia si simplitatea liniei. El își începe 
seria didactică printr-o călătorie în trecutul „artei a 
opta“, citând din pionieri mai mult sau mai putin 

cunoscuți, de la vizionarul Emile Reynaud, la părin- 
tele lui Haplea, Marin Iorda. Din preistoria genului 
este amintit si fiziologul Marey prin celebra 
fotogramă reprezentând o găină, prima poză ani- 
mată vreodată. Plonjeurile în trecut sunt desigur 
gesturi omagiale si fac plăcere initiatilor care 
recunosc persoane si personalități, dar sunt si 
savuroase secvente de cinema in sine, demonstrand 
muzica si muzicalitatea genului. De la aceste 
premise cu referinte la momente din istoria 
animației, Gopo începe anticiparea viitorului ei. 
Alături de tehnicile, destul de în vogă în ultimul 
deceniu, ale animării straturilor de nisip si picturii 
sub aparat, Gopo propune un procedeu spectaculos 
de filmare în regim cadru cu cadru a unor lumini de 
stroboscop. Metoda își va dovedi de altfel capaci- 
tatea de a crea o atmosferă feerică în Maria Mirabela 
(1981), lungmetrajul în care a si pus în practică o 
parte din experimentele din E pur si muove. Autorul 
declara într-un interviu că scopul acestor cercetări 
este „folosirea unor noi materiale ce pot să dea o va- 
loare nouă desenului, eliberându-se de corsetul «con- 
tur cu cerneală umplut cu guaså», tehnică folosită de 
mai toate studiourile cu tehnologie «clasică. 
Continuând seria didactică, Gopo combină inse- 
rarea aspectelor din „culisele“ realizării cu specta- 
colul cinematografic în sine. Autorul încearcă să 
anuleze intonatiile didactice prin atractivitatea 
punerii în pagină. Noile procedee sunt demonstrate 


* În interviul acordat Adinei Darian în revista „Cinema“ nr. 5/1983 


24 ; 
www.dacoromanica.ro 


în forma unor mici povești în care imaginația dra- 
maturgică este stimulată de necesitatea de a istorisi 
economic. În Și totuși se mișcă (1980) animarea 
acelor cu gămălie dispuse pe geam transparent este 
ilustrată printr-o scurtă evocare a legendei lui Vlad 
Tepes. O romantică poveste de dragoste între un 
toreador și o prințesă este figurată, cu ajutorul 
firelor de tutun, în Animagicfilm. Conducându-se 
după aceleași principii ca si animația de nisip, acest 
procedeu vădește ispititoare calități expresive, fac- 
tura imaginii amintind întrucâtva de gravură. Dar 
chiar şi atunci când „predă“, Gopo nu se poate lipsi 
de poantele umoristice. Ilustrånd, in tehnica 
obiectelor animate, cât de ingenios poate fi 
insufletita o banală furculita, el construiește un mic 
subiect în cheie satirică ce ironizează cultul 
mâncării. Folosind cu hărnicie tacâmurile, protago- 
nistul istorioarei ajunge prematur la locul de veci, 
unde obiectele sale preferate îl urmează cu credință, 
transformându-se însă în cruce. Dinamică si plină 
de tâlc, pilula este un bun exemplu de film de pro- 
pagandă sanitară. Realizatorii unor asemenea 
comenzi ar putea reflecta la acest procedeu de mare 
impact educativ. Tot in forma unei poveşti este ilus- 
trată tehnica animării statuetelor de ceramică. 
Competiţia dintre două protagoniste fiabile se trans- 
formă în confruntare războinică, iar coliziunea fi- 
gurinelor are bineînţeles consecințe distrugătoare. 
Fragilitatea materialului ales slujeşte foarte bine 
tema violenţei. Cea mai izbutită experienţă din 

Cadru cu cadru este însă pilula intitulată Cenușă- 
reasa. Gratioasele personaje ale celebrului basm 
sunt zămislite din lantisoare de culoarea aurului si 
argintului. Banalele obiecte de podoabă devin liniile 
filigranate ale unui desen misterios, cu mișcări 
stilizate si hieratice. Vestita scenă a balului este 
compusă cu abilitate regizorală, din amănunte care 
sugerează atmosfera de fast și evoluţia relațiilor din- 
tre eroi. Există multe observații psihologice în acest 
mic story foarte bine animat și figurat printr-un pro- 
cedeu cu efecte feerice. Istorisită cu inventivitate și 
economie de mijloace, Cenușăreasa lui Gopo este un 
film cu autentic fior poetic. 

Seria experimentală capătă, pe măsură ce 
avansează, un tot mai pronunţat caracter de spec- 
tacol cinematografic. Formula pilulei este abando- 
nată în Tu (1983), un film de autor cu dramaturgie 
originală, în care se folosește în premieră mondială 
un material nástrusnic, părul, cu neașteptate posi- 
bilitati de compunere a unei ambiante poetice. 
Metamorfozele de linii închipuite cu ajutorul 
cositelor blonde si brune desenează un afectuos 
portret de femeie. De fapt, eroina este femeia cu 
majuscule, inspiratoarea artiştilor, dar și a oame- 
nilor de rând. Armonia contururilor grafice este 
întregită de o inspirată opțiune pentru ilustratia 
muzicală, Moartea Isoldei de Wagner. Deși este pro- 
dusul unor căutări experimentale, Tu are un incon- 
testabil farmec romantic. El pare a deschide o nouă 
etapă în creația autorului, înclinat parcă să-şi mo- 

difice registrul expresiv. De la scherzando la affettu- 
oso. Surprinzătoarele preocupări tematice sugerate 
de etapa de fervoare experimentală ilustrează o cele- 
bră maximă a lui Malraux „Orice tehnică trimite la 
metafizică“. De la căutările formale autorul a ajuns 
şi la o revizuire a subiectelor. Aceasta este și impre- 
sia comunicată de un alt film cu ton de „credo“ pro- 
fesional, Ucenicul vrăjitor (1985). Pelicula este o 
încercare de autodefinire anti-Disney, mai precis un 
fel de anti-Fantasia. Ambitiosul lungmetraj dis- 
neyan era un fel de polemică a celebrului animator 
american cu imaginea sa de pårinte al lui Mickey 
Mouse si al lui Donald. Ilustrarea unor faimoase 
partituri muzicale cu secvențe de rafinată ага 
plastică se voia dovada putintei de a ataca un re- 
gistru major si de a depăşi tiparele culturii medii, de 
tip bandă desenată. 

Cu toată perfecțiunea si noblețea formală, sensul 
efortului disneyan era acelaşi: a încânta, a crea 
spectacol cinematografic. În mod omagial-polemic, 
Gopo ilustrează si el, în imagini de virtuozitate, una 
dintre partiturile „atacate“ de Disney în Fantasia, si 
anume Ucenicul vrăjitor de Paul Dukas. Pelicula sa 
începe ca o dezvăluire a „culiselor“, animatorul 
român filmându-se pe sine pe unul din platourile de 
la studioul ,Animafilm". Aflat într-un impas de 
creație, maestrul este salvat de „ucenicul vrăjitor“, 
care nu este altcineva decât Galax, romanticul robot 
din filmul de lungmetraj cu același nume. În 
absența regizorului, imensa păpușă începe să se 

joace cu ustensilele și aparatele acestuia, și, ca un 
Midas al „artei a opta“, transformă tot ce atinge în 
animație. Cu mare meșteșug sunt animate truka, 
reflectoarele, creioanele, pensulele și alte obiecte din 
recuzita specifică. Există însă și o secvenţă specta- 
culoasă ce validează un alt nou material, firele de 
ceai. Factura imaginii amintește, ca si în cazul 
experimentelor cu tutun, de gravură, iar metamor- 
fozele liniilor devin din nou un poem vizual. 
Partitura lui Paul Dukas este o nouă ocazie pentru 
autor de a demonstra cu brio muzicalitatea formelor 
în animaţie. Demonstrația sa se bizuie însă pe 
mijloace care amintesc mai degrabă de McLaren, 
decât de Disney. Sigur că Gopo nu a preluat pro- 
cedeele folosite de celebrul animator canadian în 
Allegro (1937), Gdinusa cenușie (1947), Două 
bagatele (1952) sau Mierla (1958). Ca și acesta însă, 
cineastul nostru a încercat să facă din micile filme 
muzicale o agreabilă negare a tehnicilor tradiționale, 
să dea căutărilor formale un agreabil aer de specta- 
col. Seria didactico-experimentală a lui Gopo are un 
ton polemic, uneori chiar cu propriile sale ticuri, și 
alura unei tonice „arte poetice“. Atotputernicia ani- 
matorului este argumentată convingător, prin eta- 
larea unei bogate părți din zestrea de mijloace şi 
procedee ale „artei a opta“, aflate într-o stare de 
„perpetuă mișcare și transformare“. Peliculele- 
şcoală i-au deschis pofta celebrului nostru animator 
de a crea spectacol cinematografic. Metodele vali- 

date prin ele aveau să capete concretizări în 
viitoarele sale filme jucate. 


LECTURI NONCONFORMISTE 


Deși unii critici sunt de părere că filmele cu actori 
regizate de Gopo s-ar afla mult sub nivelul 
peliculelor de animație semnate de el, există multe 
argumente care contrazic această opinie. Spirit non- 
conformist și iscoditor, cineastul s-a apropiat de 
toate genurile si speciile cu o mare voinţă de a ocoli 
cliseele si căile bătătorite, de a aduce ceva nou şi, pe 
cât posibil, într-o nouă formă. Cred că el a avut un 
cuvânt important de spus într-un domeniu care i-a 
atras pe foarte mulți regizori români, ecranizarea. 

Cine a avut șansa de a-l întâlni pe Gopo în ate- 
lierul său de la „Animafilm“ poate depune mărturie 
că era găsit adesea cu o carte în mână, un volum 
care îi oferea materialul de inspirație pentru viitorul 
film de ficțiune. Era un cititor foarte atent și foarte 
dispus să ofere noi căi de interpretare a unor texte 
clasice. Aducerea la zi a semnificatiilor unei nuvele 
sau povești cunoscute era pentru el o adevărată 
obsesie. Un capitol separat în opera lui l-ar putea 
constitui ecranizările după Ion Creangă, deși filmele 
rezultate nu pot fi circumscrise cu ușurință unui 
gen anume, unele apropiindu-se mai mult de basm, 
altele de science-fiction sau de musical. 

Gopo își explică foarte frumos pasiunea pentru 
descifrarea prozei lui Creangă: „În genere, mie mi se 

pare că imaginea unui Creangă autor de abecedare și 
de basme pentru copii, povestitor hâtru și mucalit e o 
imagine minimalizatoare. Eu пи pot să cred са 
Eminescu era atât de bun prieten cu Creangă si se 
întâlnea cu el numai pentru că avea in fata 
întruchiparea ţăranului român cu care îi plăcea så 
bea împreună. Nu se poate. E adevărat că lon 
Creangă trebuie să fi avut un haz nebun la astfel de 
întâlniri, e adevărat că Eminescu se afla atunci într- 
un moment de mare singurătate, e adevărat că în 
Moldova vinul era foarte bun. Dar îmi este imposibil 
să cred că un om de inteligența și cultura lui 
Eminescu putea să stea de vorbă atâta timp si în 
atâtea rânduri cu ceea ce înțelegem noi a fi fost un 
hâtru“. 

Plecând de la aceste premise, Gopo caută în bas- 
mele si povestirile lui Creangă tâlcuri ascunse si 
chei de lectură neaşteptate unor texte pe nedrept 
considerate pe înțelesul copiilor. 

Prima mare importantă ecranizare făcută de 
cineast după povestitorul humulestean este De-aș fi... 
Harap-Alb (1965), un film pe cât de somptuos 
scenografic pe atât de nuantat în interpretările date 
de autor faimoaselor personaje si binecunoscutei 
trame care marchează un parcurs inițiatic. A fost 
pentru Gopo una dintre lecturile care i-au solicitat 
cel mai mult imaginaţia. lată ce declara el: „Am 
început prin a mă întreba de ce se numește eroul 
Harap-Alb? L-am citit pe George Călinescu, i-am citit 

* 


În interviul acordat lui Valerian Sava in Almanahul Cinema 
1985. 

pe multi alti comentatori care încearcă să explice de 
unde vine şi care e sensul acestei denumiri. Ei spun 
că e vorba de un fel de scutier, cum existau prin se- 
colul al XVII-lea, scutieri care erau de obicei negri, în 
timp ce eroul din basmul nostru e scutier alb. Mie mi 
se pare că altceva a vrut să spună Creangă și că 
Harap-Alb înseamnă alb-negru si «uite-l, nu e, adică 
ce vezi nu este cu adevărat, uită-te mai atent! 
Înseamnă si «laie si bălaie», înseamnă si «cioarà vop- 
sită». Însuși titlul fimului m-a trimis la întrebarea- 
mirare «si dacă nu este asa?» Iar de la «putea за nu 
fie așa am ajuns la «De-aș fi...Harap-Alb», cum mi- 
am intitulat filmul... Eu am construit o poveste 
secundă, pe sub aceea a lui Creangă, sondând în 
toate părțile, pentru a descoperi de unde vin firele 
basmului, care nu-i deloc atât de simplu cum pare“. 
Deci, Gopo şi-a permis niște mari libertăți fata de 
textul literar, preferând să pună în valoare sub- 
textele. El propune un Spân fermecător, un tip hirsut 
cu un bogat păr negru (Cristea Avram), un personaj 
din biografia căruia se înțelege că tatăl său a fost 
victima pornirilor expansioniste ale tatălui lui 
Harap-Alb, motivaţia dorinței lui de răzbunare 
căpătând alt contur decât cel obişnuit. D. I. 
Suchianu serie foarte inspirat: „Frumusețea 
Spânului e vibrantă ca o lamă de Toledo“. 
Harap-Alb nu e nici pe departe personajul apăsat 
pozitiv la care ne-am fi aşteptat, e destul de intem- 
pestiv, de indecis, în orice caz mai lipsit de siguranță 


* în Almanahul Cinema 1985. 
** În „Cinema“, noiembrie 1965. 

decât inamicul său pe viata si pe moarte. Cum tot 
D.I. Suchianu il caracteriza expresiv în același text, 
el este „un fecior de împărat oarecare, cam prostut si 
cam. fricos“. Foarte interesante propuneri face regi- 
zorul si în privința personajelor de plan doi. 
Împăratul interpretat de Emil Botta e o figură de 
neuitat, are o ambiguitate și o teatralitate care îl 
particularizează între eroii basmului, fiind poate cel 
mai generos în livrarea cheii de lectură propusă de 
Gopo. 

Cineastul a rămas foarte credincios proiectului 
sau initial, el declarând la începutul filmărilor: „La 
mine convenția e una: eroii știu — ca în mitul oedipian 
- episoadele din viata pe care le vor trăi, totuși spe- 
ranta că vor mai întâlni și altceva, că destinul poate fi 
modificat, îi face să nu se clintească din drum, în fata 
bucuriei ori a durerii. Omenește, ei uită la un moment 
dat basmul, atmosfera credibilă, în plus identitatea 
fiecărui personaj a fost riguros stabilită, astfel încât 
putem alcătui adevărate biografii ale unor tipuri care 
traversează basmul mai în treacăt”. 

Un mare merit în stabilirea convenției moderne a 
basmului și obținerea efectului de distantare il are 
scenografia semnată de lon Oroveanu, în același 
timp somptuoasă si esentializatå, exuberantă si 
ironică. Trimiterile la tablouri celebre nu sunt 
puţine (vezi mai ales scurta secvenţă cu războiul 
dintre părinţii lui Harap-Alb și ai Spânului, în 
maniera bruegheliană), iar cromatica intensă a cos- 

tumelor şi alura lor fantastică ar merita un studiu 
aparte. 

Dintre efectele umoristice la care recurge Gopo în 
Harap-Alb, unul preferat este cel al anacronismului. 
De o savoare aparte este săgeata lui Păsărilă care se 
desfășoară în zbor ca o rachetă cosmică în trei 
trepte. Acest procedeu comic a fost ales de regizor si 
în O poveste ca-n basme, film care prefigurează 
maniera de tratare a ecranizărilor după Creangă. 

Între poveştile adaptate de Gopo cu o dorinţă 
apăsată de aducere la zi a sensurilor, Maria Mirabela 
(1981) ocupă un loc aparte. „Fata babei și fata 
moșneagului“ devine istorioara a două fetițe contem- 
porane, îmbrăcate în blugi si incåltate גוס‎ 1 
care parcurg întâmplările cunoscute cu o mare 
dorință de а înțelege misterele lumii. lată cum a 
gândit regizorul acestui basm cinematografic: „Este, 
la suprafață, comportarea bună și comportarea rea a 
copiilor, în relația cu cei doi părinți... Fetele pleacă în 
lume, se întâlnesc cu o fântână, cu un pom plin de 
omizi și cu un cuptor părăsit. Deci, e vorba de sim- 
boluri, mai mult, ca în orice basm adevărat, intervine 
un cifru. Cuptorul e focul, fântâna e apa, omizile și 
copacul sunt aerul, întrucât copacul căruia i se 
mănâncă frunzele moare - nu are aer. Creangă 
lucrează cu cele trei elemente esențiale ale vieții, cu 
care se joacă metamorfozându-le, cum mi-am permis 
și eu să mă joc mai departe, ecranizând basmul în 
musicalul pe care l-am pomenit“”. 

Şi aici recurgerea la convenție joacă un rol impor- 

tant: autorul face cu ochiul către public, cu aerul de 
a spune că nu e vorba chiar de povestea binecunos- 
cută, ci de una nouă, derivată din ea, pe înțelesul 
copiilor din ziua de azi. Cheia de lectură modernă 
nu este total servită de factura desenelor animate 
care intervin în scenele jucate de actori. Deși truca- 
jele sunt bine făcute, stilul clasic al graficii, al cro- 
maticii și animației sugerează o atmosferă de basm 
duioasă și feerică, îndepărtându-se de complicitatea 
ironică propusă de alte elemente ale ecranizării. 

Preocuparea de a găsi forme moderne pentru a 
exprima atrăgător morala unui basm vechi devine la 
un moment dat de plan doi, tentatia filmului-spec- 
tacol acaparându-l pe regizor. Refrenele cântate de 
soliști la modă în anii '80 (Aurelian Andreescu, Anda 
Călugăreanu, Mihai Constantinescu) au fost multă 
vreme murmurate de micii spectatori care au agreat 
Maria Mirabela. 

Pe aceeași idee a complementaritatii binelui și a 
răului glosează Gopo și în sequel-ul Maria și 
Mirabela în Tranzistoria (1989), o altă peliculă muzi- 
cală având ca protagoniste două fetițe curioase, de 
data aceasta fără a-și fi găsit sursa de inspiraţie în 
Creangă. Gluma sa muzicală despre o imaginară 
tara а lenesilor nu mai are aceeași inventivitate ca 
filmul-pilot, de unde s-ar putea trage concluzia că 
povestitorul moldovean era, în orice caz, un foarte 
bun co-scenarist. 

O altă adaptare liberă după Ion Creangă este 
Ramasagul (1985), povestea Pungutei cu doi bani 
suferind modificări energice în scopul aducerii la zi 

a sensurilor sale. Recurgem din nou la cuvintele 
regizorului, pentru că ele exprimă, din nou, foarte 
plastic intenţiile sale: „Un moș și o babă care nu mai 
sunt țăranii pastorali desprinsi din icoanele 
tradiționale, ca în «Povestea dragostei». Am făcut de 
data aceasta un moșneag care este un meseriaș, iar 
el, moșul, cu baba sa trăiesc la marginea unui orășel. 
El este un tip care ciocânește toată ziua si face cocosi 
din tablå, din cei care se pun pe casele oamenilor. Cât 
despre дата babei, ea s-a îndrăgostit de cocoșul de 
tablă al moșneagului. Fructul iubirii lor fiind un ou — 
jumătate tablă, jumătate ou. Si se naște un cocoș 
jumătate tablă, jumătate cocoș adevărat. Ar fi fost 
prea naiv să fac un cocoș obișnuit care la rândul lui 
să facă ceea ce face, neobișnuit, cocoșul din basm. 
N-am putut să procedez ca în desenul animat sau ca 
la teatrul de păpuși“. 

Strategia aducerii la zi a basmului nu se bazează 
numai pe deplasarea cadrului acțiunii de la ţară la 
oraş, atmosfera iarmarocului fiind un argument 
important de atracție, dar si pe amestecul de per- 
sonaje arhetipale şi situații din alte poveşti. Magda 
Mihăilescu scria pe bună dreptate despre „intertex- 
tualitatea gopoistå”" ca una dintre principalele 
delicii ale filmelor autorului. El introduce in 
povestea babei, mosului si a cocoșului năzdrăvan o 
zână si un zmeu, care complică sau descurcă itele 
(încurcate, firește). Interpretat de Florin Piersic, 


* În „Almanahul Cinema“ 1985, pag. 28. 
** În revista „Cinema“, martie 1985. 

zmeul este plictisit si sătul de lupte vitejesti cu Făt- 
Frumos. Comentariile sale sunt mucalite, iar în 
interpretarea fostului Harap-Alb trimiterile la prece- 
denta peliculă a lui Gopo nu sunt puține. Angela 
Similea portretizează o zână care se deplasează în 
paşi de dans sau pe bicicletă și, bineînțeles, cântă. 
Cuplul Similea-Piersic, exersat în multe spectacole 
de revistă, a fost de altfel gândit de regizor ca prin- 
cipalul atu al musicalului său. Compusă de Marius 
Teicu, pe versuri de Eugen Rotaru, muzica din 
Råmåsagul a lansat două-trei șlagăre care, datorită 
popularității interpretilor, au supraviețuit în topuri 
mai mult de un sezon. 

Distanţa de la povestea lui Creangă la dramatur- 
gia acestei fantezii muzicale este foarte mare, o 
anume senzaţie de încărcătură semnalând că s-a 
cam întrecut măsura. Filmul este însă agreabil, are 
momente de spectacol antologice, ca şi roluri care se 
retin (in special cel al muzicantului îndrăgostit 
interpretat de Radu Gheorghe). Si in Rămășagul 
regizorul apelează la procedeul anacronismului ca 
sursă de umor, ceea ce imprimă o anume pecete 
personală ecranizărilor după Creangă semnate 
Gopo. Filme-basm, filme-spectacol, sau filme S.F. 
(cum se va vedea în capitolul următor), aceste 
tălmăciri cinematografice ale unei proze care îşi 
explică în general farmecul prin savoarea limbii 
atestă inventivitatea vizuală a cineastului, spiritul 
său nonconformist si о rară voinţă de a ocoli cliseele 
de lectură. 

PIONIERAT S.F. 


Una dintre cele mai dificile misiuni ale criticului 
care analizează filmele lui Gopo este aceea de a le 
circumscrie unui gen anume. Devenită pecete a 
stilului său, plăcerea de a face trimiteri și conexiuni 
multiple, cât și aceea a autocitării complică enorm 
sarcina aceluia care ar trebui să fie decis dacă scrie 
despre o comedie, un musical sau o peliculă S.F. E 
greu de hotărât, mai ales într-o monografie ca 
aceasta, la ce capitol ar trebui încadrat cutare sau 
cutare titlu. Cel mai dificil va fi tocmai acest seg- 
ment despre contribuţia lui Gopo la science-fiction 
(în orice caz, cea mai importantă în cinematograful 
românesc), unele dintre filme putând ilustra foarte 
bine și genurile ecranizare sau basm. 

Așa cum scriam nu cu mult înainte, pionieratul 
lui Gopo in science-fiction începe în animaţie. 
Motivul recurent al zborului în cosmos este un 
detaliu caracterizant pentru opera cineastului. 
Apărut în Scurtă istorie, Homo sapiens sau Alo, 
hallo!, acesta nu exprimă atât tentatia cineastului 
de a reprezenta tehnologiile viitorului, cât pe aceea 
de a anticipa locul omului în acest timp care a suge- 
rat în general cinematografului previziuni sumbre. 
Cel mai S.F. dintre aceste pelicule de animaţie poate 
fi considerat Ecce homo! (1977), al cărui sâmbure 
dramaturgic este oferit de întâlnirea omuletului cu 
un extraterestru. Aceste filme ale lui Gopo par să 

confirme spusele criticului francez René Predal 
despre specificul genului: „Principala însemnătate a 
ficţiunii științifice nu este că face concurență 
anticipărilor vizionarilor extralucizi, ci că îi arată omu- 
lui propriul său chip, replasându-l în devenirea. isto- 
пе: încă neîncheiată a umanității“. Un chip care m. 
se prezintă prea frumos în Ecce Homol, unde se 
inventariază cu îngrijorare relele și maladiile secolu- 
lui: războaiele, subnutritia, foametea, violenta. 

Primul dintre lungmetrajele cu actori unde apar 
rudimente de science-fiction este S-a furat o bombă 
(1961). Obsesia războiului rece și critica unei curse 
a înarmărilor având ca protagonist capitalismul 
(s-ar fi putut altfel, atunci?) oferă pretextul pentru 
materia epică a acestei povești despre o bombă ce 
ajunge din întâmplare în mâinile unui biet cerșetor. 
Mizând pe efecte de comedie burlescă, pelicula ar 
putea figura la acest capitol pentru sugestiile S.F. in 
legătură cu putinţa folosirii energiei nucleare în 
scopuri pașnice si progresiste. Destul de naiva 
metaforă a bucății rupte din bombă și transformată 
în pâine este imaginea-cheie a acestui film cam 
tezist, dar cu secvenţe agreabile și citabile. S-a furat 
o bombă marchează începutul colaborării dintre 
Gopo si Iurie Darie (în rolul ,vagabondului" à la 
Chaplin), un actor pe care îl va distribui consecvent 
de acum înainte. 

Următoarea peliculă, Pași spre lună (1963), este 
primul titlu din filmografia cineastului care poate 
figura în mod cert pe lista producţiilor science-fiction. 
Optând pentru o dramaturgie de tip eseistic, regi- 

zorul (din nou și scenarist) imaginează o călătorie 
dinspre viitorul înspre trecutul omenirii. lată 
cum își formula Gopo intenţiile în programul de 
sală: „Am vrut să realizam un film de previziune, 
stiintifico-fantastic, și să imaginăm o lume stranie pe 
o planetă vecină, am vrut să facem o comedie cos- 
mică... Pregătind plecarea rachetei spre lună, am 
înfipt pilonii rampei de lansare în pământ si, tot 
sapand, am devenit arheologi ai zborurilor din trecu- 
tul îndepărtat. N-am mai plecat în Cosmos, și-am 
coborât din ce în ce mai adânc în amintirea noastră. 
Am schimbat un cuvânt și, în loc de «Pasi pe lună» am 
scris «Pasi spre lună», am făcut un fel de istorie 
stüntifico-fantastica, am imaginat o călătorie stranie ' 
pe planeta noastră, am întâlnit pe cei care au imagi- 
nat, au pregătit călătoriile cosmice, a ieșit un fel de 
comedie pământească. Dacă în vreo rachetă cosmică 
‘va fi loc pentru cele opt bobine, aș recomanda cos- 
monautilor să ia cu dânșii acest film, să-l proiecteze 
martienilor sau saturnienilor, sau dacă găsesc o pla- 
netă pustie, să și-l proiecteze pentru ei ca pe un zâm- 
bet, ca pe o glumă a unui bunic demodat din anul 
1964“. 

Pornind de la un mic accident — un om al anului 
2000 se bărbierește cu aparatul electric și un scurt- 
circuit pe cosmodromul pe care se petrece acțiunea 
întoarce timpul înapoi -, pelicula se prezintă ca o 
succesiune de momente amintind de convențiile 
musicalului. 

Bărbatul venit din viitor (Radu Beligan) se 
pomenește trimis mai întâi în comuna primitivă, 

asistând la eforturile oamenilor cavernelor de a 
aprinde focul prin frecarea pietrelor. Secvența are 
haz și reținem personajul unei frumoase stră-stră- 
moase înfășurată în blănuri (Liliana Tomescu). 
Următorul „tablou“ e de sorginte mitologică, 
înfățișându-l pe Prometeu (Septimiu Sever) luptån- 
du-se cu vulturul, ca și următoarele două, unde 
apar Cupidon, Pegas-ul și Mercur, acesta din urmă 
fiind interpretat de marele comic Grigore Vasiliu- 
Birlic. Călătorul nostru prin timp si spaţiu se 
trezeşte ajuns apoi pe covorul zburător al Califului 
din Bagdad, pentru ca, nu după multă vreme, să se 
pomenească în fata rugului pe care se află Galileo 
Galilei, asistând la abjurarea acestuia. Numărul 
muzical din acest segment al filmului a impus ca 
șlagăr cântecul E pur si muove, interpretat de Radu 
Beligan, contrapunct inspirat al momentului cu 
renunțarea la adevărul că Pământul se invårteste. 

Peripeţiile omului din anul 2000 continuă cu o 
incursiune amuzantă în atelierul lui Leonardo Da 
Vinci, care tocmai pictează faimoasa Gioconda, cu 
scurte întâlniri cu Cyrano de Bergerac şi baronul 
Minchausen, personaje obsedate de ideea zborului. 
După acești eroi livrești sunt invocati autentici pio- 
nieri ai aviaţiei, precum Traian Vuia, Blériot, 
Lindbergh, ajungându-se la zborul în cosmos căruia 
îi sunt citati pionierii (până la ora aceea: Gagarin, 
Glen, Tereskova si Nikolaev). 

Revenirea la anul 2000 e rezolvata printr-o alta 
conventie, destul de naiva (repararea scurt-circuitu- 
lui): intoarcerea pe cosmodrom a protagonistului este 

însoțită de defilarea tuturor personajelor întâlnite în 
drumul (sau visul) său, ele purtând de această dată 
costume cu alură futuristă. 

Deși de foarte diferit calibru umoristic, 
momentele sunt legate între ele prin motivul obsesiv 
al zborului, Pași spre lună devenind un omagiu al 
spiritului inventiv si al temeritatii omului. Mijloacele 
cineastului sunt eterogene, absența unui story pro- 
priu-zis fiind suplinită de atractivitatea scenelor 
cântate si dansate, de umorul unor situații sau 
replici. Găsesc, de pildă, irezistibilă varianta 
comică-grotescă a Mona-Lisei (Eugenia Popovici), o 
femeie durdulie, blondă și mâncăcioasă, fără nimic 
misterios în ea, care mușcă pe ascuns dintr-un măr 
în timp ce Leonardo își potrivește culorile. Unele 
tratări ale motivelor mitologice sunt de o insolenta si 
o ireverentiozitate foarte modernă (în cazul zeilor 
Atena si Mercur, de pildă). Alte adaptări parodice 
apar însă ca destul de lipsite de haz (vezi Califul din 
Bagdad care se luptă pentru un copan). 

Invenția umoristică descrește pe măsură ce ne 
apropiem de finalul filmului, iar toată partea cu pio- 
nierii aerului pare tezistă si destul de rudimentar 
rezolvată si la nivelul scenografiei sau al efectelor 
speciale. Cu toate scăderile sale, Pași spre lună 
rămâne prima peliculă science-fiction cu adevărat 
importantă din istoria cinematografului nostru și, în 
același timp, prima comedie S.F. 

Următorul titlu citabil la acest capitol este Faust 
XX (1966), care pentru lectura nonconformistă a 
mitului faustian ar fi putut figura la capitolul 

ecranizări, dar care, pentru modul original al ilus- 
trării unor cuceriri ale ingineriei genetice, își găsește 
locul mai degrabă aici. Unele premonitii în legătură 
cu scandalurile provocate de implantul de embrioni 
sau de experienţele genetice ne fac să tresărim, 
chiar, în anii '90. Să nu uităm că unele dintre aces- 
te experienţe au fost taxate de Papă ca ,drácesti", nu 
cu mult timp în urmă. Este tocmai ceea ce încearcă 
să demonstreze, făcând adesea uz de umor, acest 
ciudat film al lui Gopo. 

Variantele cinematografice ale lui Faust se 
numără cu zecile, poemul fantastic al lui Goethe 
inspirând cineasti faimoşi (Georges Méliés - 1897, 
W.F. Murnau - 1926, René Clair - 1950, Marcel . 
Carne — 1957). Optand pentru tema faustică, Gopo 
a incercat, ca ultimii doi citati mai inainte, s-o 
aducă in contemporaneitate si să-i găsească rezo- 
nantele cele mai actuale. Interesant este ca el 
atribuie marea curiozitate 111111108 lui Mefisto, 
asupra căruia se concentrează atenția. Cu hazul 
său cunoscut, Gopo declara: „Faust nu era un om 
obișnuit și nici Mefisto nu era un drac obișnuit. 
Aceasta a fost pentru mine cheia filmului. Dacă privim 
bine, ne e mai dragă tragedia dracului decât tragedia 
omului... El voia să folosească invențiile pentru a 
lichida lupta fără sfârșit dintre Dumnezeu și Lucifer”. 

În interpretarea lui Emil Botta, Profesorul este un 
Faust interesant si profund uman: are o familie si 
suferă de o boală incurabilă care-l face să râvnească 
la nemurire. Are o fiică destul de tembelă (Stela 


* În „Cinema“, noiembrie 1988. 

Popescu), un asistent cam frivol si carierist (lurie 
Darie) si obține tinerețea mutându-se în trupul 
acestuia din urmă. Jorj Voicu propune un Mefisto 
insinuant si tenace, folosind talentul de a manipula 
oamenii in scopuri științifice. Raporturile 
tradiționale din tratările motivului faustic sunt 
schimbate si e nevoie de puțină bunăvoință pentru 
acceptarea noii convenţii propuse de Gopo. 
Disimulat sub chipul zâmbitor al asistentului său, 
Faust se îndrăgostește de frivola Margareta, nu alta 
decât amanta clandestină a posesorului legitim al 
trupului. Trebuie să recunoaștem că nu e ușor de 
urmărit acest transfer şi nici modificările de relații 
dintre personajele descinse (sau nu) din binecunos- 
cuta poveste. 

Dacă trecem de aceste dificultăți ale modificării 
(uneori nejustificată) a convenției, urmărim cu 
interes partea S.F. care oferă de fapt o interesantă 
temă de reflecţie asupra moralei si științei. Au 
savanții dreptul să modifice natura? Cam așa s-ar 
rezuma, foarte sumar, întrebarea pusă de cineast 
prin această peliculă care împrumută din arsenalul 
genului tema transmiterii unei conştiinţe în alt trup. 
Efectele dezastruoase ale transferului apar în Faust 
XX ca descinse din tradiția seriei de filme 
Frankenstein. „Nimeni nu are dreptul să hotărască 
asupra vieții cuiva“, sună foarte transant una din 
replici. Alta pune punctul pe i: „Descoperirea dumi- 
tale e monstruoasă“. În dezbaterea asupra morali- 
tatii experimentelor genetice, Gopo aduce precizări 
foarte cutezătoare în epocă: „Biserica s-a împăcat cu 

cosmonautii", Ideea de а face din doi oameni imper- 
fecti unul perfect a preocupat intens medicina 
ultimelor două decenii și, în acest sens, Faust XX 
conține previziuni care ne fac să tresărim. Acelaşi 
lucru s-ar putea spune despre cercetările asupra 
moștenirii genetice a unui bagaj de cunoștințe, „о 
cultură fără efort“, cum este definită într-o replică. 
Foarte interesantele idei ale filmului își fac une- 
ori loc cu greu printre numerele cântate si dansate 
care, desi au protagoniști pe unii dintre cei mai mari 
comici ai noștri (Mircea Crișan, Puiu Călinescu, Jorj 
Voicu, Stela Popescu), lasă uneori impresia de gra- 
tuitate. La capitolul distribuţie trebuie semnalată 
prezența rară a unui actor de teatru celebru, Ion 
Iancovescu (în rolul tatălui), una dintre puţinele 
mărturii pe peliculă despre acest mare talent. 
Există multe niveluri ale peliculei care ar merita 
semnalate (ca de pildă trucajele foarte bune conce- 
pute de Alecu Popescu sau scenografia - Ion 
Oroveanu), dar cel mai interesant rămâne, cred, cel 
al scenariului. Este, poate, cel mai complex și mai 
dens ideatic dintre cele scrise de Gopo. Se pare că si 
cineastul era conștient de acest lucru, după cum 
reiese din următoarele sale declarații: „De exemplu, 
la Faust XX mult mai bun e scenariul și dialogul, deși 
filmul e unul dintre acelea care vor avea de câștigat 
în timp, pentru că jocul pe care l-am făcut eu acolo, ca 
scenarist, între Thomas Mann, Paul Valery, Goethe și, 
зсигай-та, Gopo, e un amestec de ironie și umor, de 
un anume interes“. Din nou cineastul se dovedește 


* în Almanahul Cinema 1982. 

foarte lucid cu propria-i operă și, pentru că veni 
vorba de umor, trebuie semnalate accentele foarte 
negre pe care le capătă în Faust XX. Un bun exem- 
plu: dracul adăpostit în corpul Margaretei va naşte 
un copil al bătrânului Faust. Să recunoaștem că e o 
situație mai extravagantă chiar decât — să zicem — 
aceea a bărbatului (Schwarzenegger) care naște, în 
urma unui implant de embrioni, în Gravidul (Junior, 
de Ivan Reitman, 1994). În orice caz, această 
peliculă atât de livrescă, în fond, rămâne totuși unul 
dintre cele mai interesante subiecte de studiu pen- 
tru cei care urmăresc evoluția S.F. cinematografului 
românesc. 

Un caz special îl reprezintă în filmografia lui Gopo 
si Comedie fantastică (1975), care asimilează cel mai 
eficient motivele și temele science-fiction, dar şi 
tehnicile preferate ale genului în acel moment. 
Regăsim și călătoria interplanetară și contactul cu 
alte civilizații și savantul vizionar, dar şi mesajul 
ecologic care, deși plasat în viitor, se adresează fără 
doar și poate prezentului. Nelipsită este și sugestia 
poetică, la care cineastul recurge și când spune 
povestea copilului născut și crescut pe o navă 
spaţială de o mamă-robot, învățând cuvinte si 
noțiuni de cultură generală de la ea. 

Privind pe pereţii navei filme cu splendide peisaje 
ale Terrei, eroul începe să simtă un dor chinuitor 
pentru Pământ, planeta sa de origine, pe scoarța 
căruia însă nu a pășit. Această secvenţă cu proiecția 
unor imagini cu splendori terestre în acordurile 
Concertului pentru pian de Ceaikovski ne amintește 

de o scenă din Soylent Green (1973) de Richard 
Fleischer, in care eroul interpretat de Edward G. 
Robinson priveste inainte de a muri un documentar 
asemănător, mărturie despre trecutul planetei acum 
pustiite. Sigur că în Comedie fantastică sensul 
derulării peliculei este altul, dar oricine cunoaşte 
ambele S.F.-uri nu se poate abtine să nu le compare. 
După cum, ideea unei nave cosmice cu un singur 
astronaut la bord, ca exponent al unei întregi civi- 
lizatii, îndeamnă la conexiuni cu titluri celebre ale 
genului: de la 2001 - Odiseea spațială (1968) de 
Stanley Kubrick la Silent Running (Fuga silentioasa, 
1976) de Douglas Trumbull. O comparaţie se 
impune si cu Solaris (1973) de Andrei Tarkovski, in 
care este vorba de acel dor de pământ care-l face pe 
astronaut să refuze tentatia nemuririi. 

Foarte la modă în anii '70, tema relației dintre 
Om si Robot capătă în Comedie fantastică o tratare 
interesantă. Ea nu deține accentele tragice din 
2001 - Odiseea spațială (cu antologica scenă а 
deconectării ordinatorului Hal), dar are accente dra- 
matice în momentul ieșirii furioase a adolescentului 
(George Mihăiță) care simte nevoia autenticei comu- 
nicări umane si se revoltă împotriva răspunsurilor 
standardizate ale „Mamei-robot“. 

Ca si în cazul simplificării liniei și mijloacelor in 
desenul animat, motivate de lucida constatare că 
nu-și poate, de fapt, permite complexitatea dis- 
neyană, Gopo procedează oarecum asemănător și în 
cazul abordării science-fiction. Conștient cá in 
condițiile cinematografiei noastre n-ar putea atinge 

perfecțiunea efectelor speciale din peliculele holly- 
woodiene, Gopo recurge la soluţia parodierii. Ar fi de 
obiectat că nu merge până la capăt cu sarjarea 
cliseelor S.F. si că, până la un punct, Comedie fantas- 
tică se angajează cu seriozitate în convențiile genu- 
lui. Ce-i drept, într-o variantă poetică (vezi întreaga 
poveste a copilului singur pe nava spaţială). 

Ceea ce tine de parodie tinteste atât înspre tipi- 
curile filmului fantastic (vezi partea cu savantul 
extravagant, interpretat de Cornel Coman), dar și în 
cele propriu-zis S.F. (în special în personajul 
extraterestrului robotizat, jucat de Dem Rădulescu). 
Din păcate scenografia nu este nici destul de stiliza- 
tă în linie umoristică, nici destul de credibilă în 
crearea iluziei tehnologice, încât ideile scenaristu- 
lui-regizor sunt serios subminate. De partea sa 
rămâne distribuţia (la numele citate s-ar mai cuveni 
adăugate cel al Vasilicăi Tastaman și Jorj Voicu) 
care ridică gradul de atractivitate al peliculei. Să-l 
credem deci pe Gopo când spune: „Deși pare și chiar 
este plin de informatie modernă si prognoză științifică 
aproape fantastică, filmul acesta nu trebuie privit ca 
pe un film stiintifico-fantastic. El trebuie privit ca o 
comedie“*. 

Un alt caz special este și următorul titlu din fil- 
mografia de lungmetraj а cineastului, Povestea 
dragostei (1976), care conturează un nou sub-gen, 
basmul S.F. Inspirat din Povestea porcului de 
Creangă, scenariul apasă pe sugestiile stiintifico- 
fantastice descifrate în textul-sursă. Gopo a fost fra- 


* În revista „Cinema“, mai 1975. 

pat de un detaliu de la care a pornit să brodeze 
totul: „Dar ce înseamnă dacă eroul trăia într-o piele 
de porc și când i s-a luat pielea n-a mai putut să tră- 
iască? Înseamnă că avea un regim special de trai... 
era extraterestru“. lată-l deci pe purcelul trimis de 
providenta cuplului de bătrâni rămași fără copii, în 
chip de mic astronaut înveșmântat în costumul cel 
mai clasic cu putinţă. 

Spectatorii care acceptă convenţia acestui basm 
cu elemente de recuzită tehnologice nu-și pun prea 
mari probleme în legătură cu felul în care respiră 
acest alien de nici un metru, sau asupra misterio- 
sului proces care-l transformă într-un fel de Făt- 
Frumos de doi metri (interpretat de operatorul 
Marian Stanciu). Amestecul de genuri şi tehnici e 
aici binevenit, căci trecerea de la basm la S.F,, de la 
musical la filmul jucat şi de aici la desenul animat 
face mai evidentă complicitatea umoristică la care 
face apel autorul. Ceva din tonul „hai să ne imagi- 
nam că“, din De-aș fi...Harap-Alb, isi face prezența si 
aici, fără a avea, totuși, importantul atu al unei 
scenografii cu efect distantator. Secventele animate 
preiau acum acest rol, ele asumându-și si episodul 
dificil al construirii podului peste noapte (cu aju- 
torul laserelor). Citit de Radu Beligan, comentariul 
se abate de la basmul lui Creangă, introducând 
poante ă la Gopo: „Foloseau mijloace primitive, zbu- 
rau în trepte“. În locul albinelor apar niște martiene 
organizate într-o societate matriarhală, prilej de 


* în Almanahul Cinema 1985. 

Gopo în instantanee din anii '60 


3. Cu Ana Maria, 
partenera de-o viata. 


ca го4. Cu Roger Moore 


5, Cu Watt Disney la Hollywood. 
6. Cu Kirk Douglas. 


7. PILULE (1967). 


8. ORGOLII (1982). 

9. QUO VADIS, HOMO SAPIENS? (1980). 
10. ENERGICA (1980www.dacoromanica.ro 


11. TU (1983). 


12. CLEPSIDRAWWzdacoromanica.ro 


13. ȘI TOTUŞI SE MIȘCĂ 
(1980). 

15. FOTBAL CICY (1981). 


ati GĂRIUTĂRI (1970). 


16. Primul lung-metraj: 
S-A FURAT O BOMBA 
(1961), cu lurie Darie. 


17. Primul S.F.: 
PAȘI SPRE LUNA 
(1963), cu 

Radu Beligan 

18. Florin Piersic 
si Irina Petrescu, 
vedetele din 
DE-AS FI HARAP 
ALB (1965). 


19. Pe platou, 
filmând DE-AȘ FI 
HARAP ALB: 
scenograful 

lon Oroveanu, 
actorul 

Cristea Avram, 
operatorul 

Gore lonescu. 

In plan secund 


20. О lectură îndrăzneață a mitului faustic (FAUST XX, 1966). 
Cu Jorj Voicu și Emil Botta. 


21. Un scheci în manieră retro: ORAȘUL MEU din filmul DE 
TREI ORI BUCUREȘTI (1967). Cu Jorj Voicu și Toma Caragiu. 


22-23. COMEDIE FANTASTICĂ 
(1975), o comedie S.F. cu 
George Mihăiţă si DevivRadildesouo mani 


24. Un basm S.F: POVESTEA DRAGOSTEI (1976). Cu Carmen 
Stănescu, Rodica Mandache și ... Gopo. 


25. MARIA MIRABELA (1981), film inspirat din nemuritorul basm al lui 
lon Creangă Fata babei și fata moșneagului. 

26. MARIA SI MIRABELA 
ÎN TRANZISTORIA 
(1989), un sequel mai 
putin reușit. 


—. 27. Oakie, broasca cea nazdravana din 


Sw MOBO MURABRIS го 


28. GALAX (1984), o variantă modernă a Luceafărului eminescian. Cu 


Mariana Cabanov. 


29. Gopo și robotul său din 
lemn, devenit erou și în 
filmul de animaţie 
UCENICUL VRAJITOR 
(1985). 
ica.ro 


30. RAMASAGUL (1985), o ecranizare liberă a Pungutei cu doi bani 
de lon Creangă, în care Gopo deţine un rol. 


31.0 ZI LA BUCURESTI (1987). Cu Ana Sigartău și Cesonia Postelnicu. 


| EC 


32-43. Preocupări inedite: ZODIAC publicat de Gopo într-un almanah 


„Cinema“. 

insertie a unui număr cântat si dansat, cum pro- 
cedează și în alte cazuri în Povestea dragostei. 

Arsenalul comic al peliculei mizează puternic pe 
procedeul anacronismului: vedem cum pământul se 
ară cu tractorul, cum Împărăteasa fierbe ouă pe 
aragaz, împăratul cântă la pian etc. Cioroiul Cicy, 
personajul de desen animat, este inserat și în 
scenele jucate de actori, colorând unele momente de 
spectacol muzical, ca acela unde cântă prințesa 
(Diana Lupescu, la primul său rol în film). Succesul 
special al acestor secvențe 1-а făcut ре Gopo să-l reia 
pe acest nostim erou în câteva pelicule de animaţie. 

Ceea ce mi se pare important de semnalat în ceea 
ce privește Povestea dragostei este sincronismul 
preocupărilor cineastului nostru cu cele ale unor 
regizori hollywoodieni. Mă gândesc la George Lucas 
si la a sa serie de basme S.F. începută cu Războiul 
stelelor (1977). Bineînţeles că, în comparație cu per- 
fectiunea efectelor speciale și fastul inegalabil din 
aceste costisitoare producţii, opera lui Gopo este 
dezavantajată. Cred că ceea ce îi poate apropia pe 
cei doi sunt însă intențiile, și aș cita, în acest sens, 
o declaraţie a lui George Lucas: „Decât un fim crân- 
cen, cu implicaţii sociale, am preferat să realizez ceva 
mai important - vise și fantezii — pentru a-i convinge 
pe copii că mai există și altceva decât mizerie și 
crime, un film pe care să-l privești visând la ţări exo- 
tice şi la ființe ciudate. Când m-am apucat de 
«Războiul stelelor, mi-am dat seama са noi am pier- 
dut toate acestea pentru că suntem o generație care 
am crescut fără povești“. 

Se poate invoca din nou în apărarea acestui mod 
de abordare a S.F.-ului, în cazul lui Gopo, atractivi- 
tatea peliculei, farmecul ei complice și, nu în ultimul 
rând, un umor ieșit din tiparul comun al comediilor 
cinematografice românești ale epocii. 

Mai putin comică si mai apăsat poetică este 
următoarea încercare în science-fiction a regizorului, 
Galax (1984), care gloseazå pe tema revoltei 
roboților. Nu е însă vorba de o rebeliune cu efecte 
sângeroase ca in 2001 - Odiseea spațială, citat mai 
înainte, ca în Westworld (Lumea vestului, 1977) de 
Michael Crichton sau în Robocop (1987) de Paul 
Verhoeven. Nu, ordinatorul Galax se impotriveste 
programului sau nu prin reactii ostile fata de 
oameni, ci, dimpotrivă, îndrăgostindu-se de o fată. 
Obiectul adoratiei lui este o frumoasă studentă la 
automatică, fiica unui regizor-de animație (interpre- 
tat în cunoștință de cauză de Gopo însuși). 
Asumându-și într-un fel rolul de Făt-Frumos, robo- 
tul o desprinde pe aleasa inimii sale din brațele unui 
fel de zmeu, un logodnic psihiatru foarte prozaic și 
autoritar. Ca un Cyrano al vremurilor noastre, Galax 
cucerește afecțiunea protagonistei prin tiradele sale 
romantice (rostite cu mare efect de Jon Caramitru), 

Interesant este că în acest film negativii se pot 
grupa în categoria telurici, în timp ce pozitivii 
aparțin tagmei selenarilor, a celor care vibrează la 
poezie si a căror stare naturală este visarea. 

Referirea la Luceafărul lui Eminescu e destul de 
apăsată (sunt rostite chiar versuri din celebrul 
poem), dar ideea iubirii imposibile dintre o muri- 

toare si un nemuritor nu are dramatismul sursei 
inspiratoare. Galax e mai degrabă o pledoarie pentru 
conservarea umanului într-o lume dominată de 
tehnologie. Desi cucerește vorbind despre puterea 
de a rămâne sentimental în vremuri pragmatice, fil- 
mul e totuși destul de neconvingător în planul argu- 
mentelor S.F. Se poate invoca din nou sărăcia 
mijloacelor, imposibilitatea de a asigura la Buftea o 
recuzită a genului la standarde internaționale. 

Cred că însăși concepția asupra personajului 
robotului n-a fost tocmai inspirată: optând pentru 
construirea lui în lemn, regizorul explica necesitatea 
unui „material cald“, compatibil cu căldura protago- 
nistului. Dacă trupul lemnos al lui Galax nu-l prea 
avantajează, chipul lui inspirat de o mască sumeri- 
ană e însă expresiv, comunicând tristețe, melanco- 
lie si uneori emoție. 

Ca în mai toate filmele sale, Gopo a reușit să dea 
relief și planului al doilea, unei serii de personaje 
secundare care sporesc savoarea poveștii. Unul din- 
tre cele care nu se uită este psihiatrul interpretat de 
Mircea Daneliuc, firesc, temperamental și complice 
în acest rol negativ. Deși numai simple apariţii, 
Stela Popescu, Florin Piersic, Dem Rădulescu, Iurie 
Darie sau Jorj Voicu asigură racordul cu filmele 
precedente ale regizorului (S-a furat o bombă, Faust 
XX, Pasi spre lună sau Comedie fantastică), practica 
autocitării căpătând în Galax un farmec special. 

Această practică a nașterii unui film din altul va 
dobândi, în acest caz, o semnificație aparte, căci Gopo 
avea să folosească personajul robotului în pelicula 

de animaţie Ucenicul vrăjitor, unul dintre cele mai 
impresionante omagii dedicate „artei a opta“. Și, 
dacă din perspectiva unei opere încheiate criticul se 
vede obligat să caute semne testamentare, le poate 
găsi din belșug în aceste două creaţii care au derivat 
una din alta. Există în ambele un fel de a spune 
„unde iubire nu e nimic nu e“ foarte Gopo, adică 
foarte eliptic, pe un ton afectuos și hazos în același 
timp. 

Trebuie să recunoaștem că, făcând socoteala, 
contribuția lui Gopo la acest gen în cinematograful 
nostru este fundamentală. Cu excepţia unui film de 
aleasă ținută plastică semnat de Mircea Veroiu 
(Hyperion, 1975) nu mai există altă peliculă intr- 
adevăr importantă pentru S.F.-ul românesc. Foarte 
atent la evoluţia mondială a producţiilor science-fic- 
tion, cineastul a încercat să recupereze ceva din 
uriașa distanță dintre acestea și propriile noastre 
încercări. Ca si în cazul animației, el a înţeles că nu 
poate face acest lucru în planul tehnicilor, ci în acela 
al ideilor. Melanjul genurilor și tratarea parodică 
l-au ajutat uneori să depășească sărăcia mijloacelor. 
Cel mai preţios aliat a fost însă, ca aproape întot- 
deauna în cazul său, umorul. 


UN GOPO MAI PUŢIN CUNOSCUT 


Dacă toată lumea recunoaște din primele minute un 
desen animat sau un film cu actori semnat de Gopo, 
nu s-ar putea spune același lucru despre anumite 

pelicule de metraj mediu sau în scheciuri regizate de 
el. Nu s-ar putea spune că acestea din urmă repre- 
zintă partea cea mai importantă a operei sale. Dacă 
O poveste ca-n basme e totuşi un titlu foarte comen- 
tat, aceasta se datorează valorii sale de jalon de tre- 
cere de la animaţie la ficțiune, dar si temelor si pro- 
cedeelor prin care anticipează titluri viitoare. 
Gagurile întemeiate pe anacronism de aici le anunță 
pe cele din Harap-Alb sau Povestea dragostei, iar 
complicitatea tonului avea să devină un element 
definitoriu pentru mai toate lungmetrajele regizate 
ulterior. 

Într-un film în trei scheciuri, De trei ori București 
(1967), Gopo îl semnează pe cel intitulat Orașul 
meu, regizorii celorlalte două fiind Horea Popescu şi 
Mihai Iacob. În această producție foarte conventio- 
nală, care își divulgă rapid statutul de peliculă- 
comandă de partid cu misiunea de a glorifica „fru- 
musetile capitalei nostre“, partea datorată părintelui 
omuletului e, totuşi, cea mai agreabilă. Pe lângă 
plimbările cu autocarul prin cartiere „moderne şi 
civilizate“, evocarea unui fin de siècle în Cișmigiu 
din episodul său e totuşi mai plăcută de privit. Ceea 
ce supără la scheciul său este, poate, aerul prea 
apăsat revuistic si absenţa oricărui conflict. Rămâne 
însă ca o piesă de antologie momentul pozarului la 
minut cu un Fory Etterle domn până-n vârful 
unghiilor si cu un cântecel care a făcut ceva carieră 
în spectacolele de revistă mai mult sau mai putin 
televizate. 

Peste exact douăzeci de ani, tema este reluată în 


53 
www.dacoromanica.ro 


O zi la București (1987), un lungmetraj regizat de 
această dată numai de Gopo. Istoria, monumentele 
și punctele de atracţie ale capitalei sunt trecute în 
revistă pornind de la pretextul unei călătorii din 
provincie către Bucuresti, a unei gratioase fete care 
face pe ghidul turistic. Povestea ei e destul de însăi- 
lată, nu se prea înțelege bine cum e cu scrisoarea pe 
care vrea s-o trimită iubitului (fidel sau infidel?), 
oricum, ajunge până la urmă s-o ducă direct la des- 
tinatie, pentru că mama ei, din întâmplare postas, 
își scranteste glezna etc., etc. Din întâmplare în 
întâmplare, dintr-o coincidență în alta, ea parcurge 
orașul pe căi destul de bătătorite, neocolind obiec- 
tivele-reper: Podul Grant, Dâmboviţa, Cismigiul, 
Ateneul, Teatrul Naţional, Arcul de Triumf etc. 
Episoadele comice (cel cu străinul care se intere- 
sează de Tepes-Dracula, cel cu automobilistii 
provinciali) întregesc arsenalul revuistic al acestui 
film care se vrea, până la urmă, a fi o fantezie muzi- 
cală. Balerinii apar şi ei printre personajele princi- 
pale, numerele lor sporind fastul si culoarea ansam- 
blului. Nu lipsesc nici de această dată cântăreții la 
modă (Angela Similea, Anda Călugăreanu, Horia 
Moculescu, Adrian Daminescu), nici interpreții 
străvechilor romanțe (loana Radu, Gică Petrescu), 
convocati împreună cu șlagărele lor. Cu toate aces- 
tea, amestecul de genuri si subtirimea poveștii fac 
destul de puţin atractiv musicalul. Gopo însuși tre- 
buie să-și fi dat seama de acest lucru, după ceea ce 
scria, într-o „Anticronică“ publicată, alături de cro- 
nică, în revista „Cinema“: „Întâi mi-aș întreba 

conștiința dacă mi-a plăcut sau nu mi-a plăcut, dacă 
am stat pe ghimpi sau m-am gândit aiurea în timpul 
proiecției, aș controla punctul meu de vedere cu al 
spectatorilor și aș spune: merge, poate, titlul «O zi la 
Bucuresti» ar fi trebuit să fie mai atrăgător, mai 
aproape de subiectul filmului. 

Care subiect? Abia la sfârșit, când prietena Anitei 
se pocnește peste frunte, atunci abia mi-am dat 
seama că are un subiect! Miaduc aminte că, în tim- 
pul filmului, Гат văzut pe autor lucrând la scena- 
riu... cert e că nu s-a inspirat din Shakespeare: o 
bucureșteancă vine la București ca să verifice fideli- 
tatea logodnicului ei si... vrând să verifice înseamnă 
că bănuiește, banuind exersează și, astfel umflat, 
balonul se sparge, pentru că... de vină-i dragostea. 
Restul e numai muzică si dans". 

Nu e prea convins autorul atunci când numără 
atuurile peliculei, n-a prea convins ea nici publicul, 
nici cronicarii. Trebuie, totuși, să spunem că printre 
punctele ei de atracţie se numără prospetimea 
unor tineri actori ca Anca Sigartău, Cesonia 
Postelnicu si Horaţiu Mălăele, care Mălăele ne 
convinge, o dată în plus, că marii actori se văd în 
roluri mici. Interesantă е si prezenţa „ргапдеШапа“ 
a autorului, care pare că scrie scenariul în timp ce 
întâmplările se derulează deja. 

Aparițiile ca actor ar fi un alt subiect de abordat 
în acest capitol despre fețele mai putin cunoscute 
ale lui Gopo. După cum se ştie, el a apărut și în 
filmele altora, interpretând personaje episodice, ca 


* În „Cinema“, noiembrie 1987. 

în O noapte de pomina (1939) de Ion Sahighian, sau 
de prim-plan, așa ca în Cantemir (1975) de 
Gheorghe Vitanidis. Jucându-l pe Petru cel Mare al 
Rusiei, în acest film, cineastul face o compoziție 
memorabilă, căreia nu-i lipsește umorul, dar nici 
patosul. 

Care ar fi numitorul comun al rolurilor pe care 
Gopo le interpretează în propriile sale pelicule? S-ar 
putea spune că avem de-a face în general cu niște 
apariții a la Hitchcock care, în puținele minute de 
prezență pe ecran, pare că ne face cu ochiul 
spunându-și celebra replică „It is only a movie“ („E 
doar un film”. 

Efectul distantator si cornplice se simte si in 
cazul regizorului nostru. Totuși, rolurile jucate de el 
au uneori întindere si consistență mai considera- 
bile. Aminteam, nu cu mult înainte, rolul de spe- 
cială savoare din Galax, unde portretiza un realiza- 
tor de desene animate. Dar foarte special e și per- 
sonajul Moș Timp din Maria Mirabela, unde le 
învață pe cele două fetițe så pretuiascå si så 
socotească timpul. 

Gopo și-a atribuit câte o mică partitură și în 
Faust XX, Rămășagul, sau O zi la Bucuresti, în toate 
tentativele sale de a se amesteca în distribuţie 
putându-se descifra o tentatie autoironică, autopa- 
rodică, un impuls ludic și un gust neobosit al com- 
plicitatii cu spectatorul. 

S-ar putea bănui că cineastul a dobândit această 
plăcere de a juca și el printre actorii săi de la ade- 
văratul său maestru, care (puțini o știu) a fost Jean 

Georgescu. Gopo n-a studiat niciodată la o acade- 
mie de teatru sau film, n-a asistat niciodată la vreun 
curs nici la infiintatul în anii '50 LA.T.C. El a avut 
însă marea şansă de a privi, pe furate, la turnarea 
Noptii furtunoase (1943), piesă de rezistență in fil- 
mografia ecranizărilor după Caragiale. Mi-a mărtu- 
risit-o chiar el într-un interviu: „Cred că nu există 
tânăr care să nu fi încercat, măcar o dată în viata, 
tentatia de a face cinema. Norocul meu a fost că încă 
de pe vremea când eram elev mă strecuram pe pla- 
toul de pe fosta stradă Wilson, și farà să fiu simtit, 
mă urcam pe planșeurile pe care sunt fixate reflec- 
toarele, și electricienii erau fericiţi să lase totul în grija 
mea și să joace table... Stateam și priveam cum 
lucrează Jean Georgescu, si cred că a fost un profe- 
sor excelent, pentru că explica amănunțit echipei tot 
ce făcea... Cred că este modul cel mai serios de a 
învăța o meserie pentru că «a fura» înseamnă, de fapt, 
sete de artă... Pot să spun chiar că «am colaborat» cu 
el. Am fost fericit când m-a trimis să-i cumpăr țigări 
«Carpati». Pe urmă am devenit din ce in се mai 
îndrăzneț și ajunsesem chiar să-i lipesc mustata lui 
Beligan“, Desigur, același Beligan pe care Gopo l-a 
distribuit in Pasi spre lună. lată un amănunt саге ne 
face să credem în semnele destinului. 

Dacă tot am ajuns la influența pe care au exerci- 
tat-o asupra lui anumiți cineasti, nu se poate să nu 
amintim de Victor Ши, а cărui părere а contat intot- 
deauna foarte mult pentru Gopo. Într-un grupaj 
confesiv publicat în 1988 în revista „Cinema“, el își 


* În „Cinema“, septembrie 1988. 

amintea de o sugestie pe care i-o făcuse regizorul 
după ce vizionase Faust XX: „Victor Iliu era chinuit de 
o boală neiertătoare. I-a plăcut filmul? Este unul din- 
tre regizorii pe care i-am iubit, mă urmărea, nu mă 
lăuda, cred că-mi arăta lumea, în felul lui. El spunea 
că trebuie să corectez filmul și să schimb o replică. Îl 
caut. Cineva îmi comunică: «A murit acum câteva 
ore...» Iliu spunea cà Faust murise în clipa cand lui 
Toma îi revenise memoria, cântând un cântecel din 
copilărie. Avea dreptate. Greșeala aceasta a fost 
sesizată, dar considerată ca neesentiala. Cred că mi 
s-a mai dat voie să umblu la montaj. Cred că Iliu a 
priceput toate intențiile mele din acest film, nu discu- 
ta niciodată, îmi arunca vorbe și avea întotdeauna 
dreptate“. Mereu interesante, aceste declaraţii ale 
unor cineasti, în legătură cu influența pe care au 
exercitat-o asupra lor alți artiști, au o semnificaţie în 
plus în cazul lui Gopo. Plasat de foarte tânăr pe 
orbita succesului internațional și apreciat de obicei 
de critici pentru originalitatea sa, el nu s-a arătat 
dispus, multă vreme, să recunoască importanţa pe 
care au avut-o alte personalități artistice pentru 
cariera sa. Şi-a schimbat atitudinea în ultimul dece- 
niu al vieţii, când, în interviuri sau în declarațiile 
publicate în diverse reviste, a devenit mai generos în 
revelarea unor asemenea filiatii. El își propusese, de 
fapt, să scrie un fel de volum autobiografic, cu 
amintiri, dar si cu fragmente de „сгедо“ artistic. Din 
păcate nu а mai apucat să-și ducă până la capăt 
acest gând. Au rămas însă numeroase pagini publi- 


* În „Cinema“, septembrie 1988. 

cate în reviste și almanahuri și ar fi de dorit ca cine- 
va să-i preia intenţiile si să рипа cap la cap frag- 
mentele apărute cu diferite ocazii. Din aceste scrieri 
confesive aflăm amănunte revelatoare despre geneza 
unor pelicule proprii. De o savoare specială mi se 
par acele rânduri în care el evocă împrejurările 
nașterii unei idei pentru Pași spre lună. Citez frag- 
mentul: „Zburam spre Buenos Aires și mă plictiseam, 
când am văzut în scaunul din fața mea două borne 
electrice; am dedus că sunt special făcute și mi-am 
scos mașina de bårbierit. Mihnea Gheorghiu, care 
somnola lângă mine, sare speriat: – Esti nebun, vrei 
să sărim în aer? N-am sărit în aer, am făcut un film: 
«Pasi spre lună». Un omulet, Radu Beligan, contem- 
poran cu anul 2000 într-o cursă obișnuită spre lună, 
înainte de a se face îmbarcarea în cosmonavă, se 
duce la o toaletă să se bărbierească. Pune mașina de 
ras în priză, se produce un scurt-circuit si tot cosmo- 
dromul intră in pană de electricitate... Omuletul, 
căutând usa spre ieșire, cade în fundul creierului său. 
De aici, din negura istoriei, genele lui se pun cap la 
cap și formează o scară ce urcă spre anul 2000. O 
scară spre infinit, îi ziceam eu lui Marcel Bogos 
(scenograful, n.n.), fa-mi un infinit care tinde så 
ajungă la noi! Scara era cam așa cum reprezintă 
biologii o genă, o linie cu ramificații, ramificații în care 
se găseau povestioare care sprijineau povestea prin- 
cipală. Îmi place filmul acesta, îl privesc și azi cu 
drag..." Iată cum, dintr-o călătorie cu avionul, Gopo 
a ajuns atât de departe în timp! 


* În revista „Cinema“, septembrie 1988. 

Printre amintirile de acest fel, regizorul inserează 
si unele mai personale, care au o savoare si un umor 
aparte. Unele revelează chiar talent literar, ca aceas- 
ta ce evocă începuturile preocupărilor (și ambițiilor) 
sale artistice: „Odată, spun colegii mei de arme, m-am 
urcat pe turnul din Parcul Libertăţii și am strigat: 
«Bucuresteni, veți afla voi de mine!» Pe vremea aceea 
spălam closetele și făceam cu vax cizmele locotenen- 
tului. Războiul parcă a trecut pe lângă mine. N-am 
văzut un mort. Am fugit și-am ocolit casele bombar- 
date. Nu sunt un erou și nici soră de caritate, leșin 
când văd o friptură în sânge. Am început să câștig 
bani desenând! Această uluire mi-a rămas și astăzi: 
cum poti să câștigi bani distrându-te? Pe cei ce пи 
știu să deseneze sau nici nu se străduiesc să 
chinuiască creionul pe hârtie îi înțeleg, dar când îi 
vad pe cei care dau din aripi sau din gură până te fac 
să crezi că in desenul pe care îl privești mana 
desenând cu patru degete are cinci.. degete, încep за 
obosesc, mă prăbușesc, și-mi aduc aminte de Medrea 
care, la școală, privindu-mi o temă arteziană (si acum 
o găsesc destul de îndrăzneață si originală), mi-a 
spus: «Foarte bine, foarte bine, ai talent... Dar mai 
întâi trebuie să înveți să faci о mână cu cinci degete, 
cu toate oscioarele». Cât am mai blestemat atunci 
acest «moft profesional» pe care astăzi l-am transfor- 
mat în crez!** 

Multe amintiri, cu detalii foarte interesante 
privind geneza unor filme, contine volumul Filme, 
filme, filme (publicat de Gopo la Editura Meridiane in 

1963). Bogat ilustrat, cu scene (sau schițe) din 
peliculele de animaţie, cartea e în cea mai mare 
parte povestea omuletului, si a neobisnuitului său 
succes. Aflăm, de pildă, că faimosul Scurtă istorie a 
fost imaginat inițial ca „o istorie a costumului care 
pornea din preistorie si se termina prin 1955, în fun- 
dul apelor inundate de oameni-amfibie“. În lunga 
perioadă de pregătire, autorul a schimbat ideea 
inițială, hotărându-se să facă o istorie a omului, și 
anume a ,omuletului-rupt din soare“. Această sin- 
tagmă a fost, de altfel, titlul de lucru al peliculei pre- 
miate la Cannes. Cu savoare este descris si un alt 
moment pentru conturarea identității personajului, 
găsirea florii: „Descoperisem o floricică de tus 
umplută cu vopsea, care în mâinile omuletului meu de 
tuș și vopsea își pierdea conturul și nici culoarea nu 
se mai vedea, căci ea devenea expresia exterioară a 
sentimentelor omuletului meu. Acest omulet cu cap 
lunguiet, cu o expresie serioasă, naivă, cu mâini și 
picioare subţiri, cu burticică si gol, departe de normele 
ideale ale unui Făt-Frumos, fără nici o împodobire 
falsă, cu un aer de prunc matur, era pentru mine 
întocmai ca primul om care privind o floare s-a 
emoţionat, a mirosit-o adânc și, cu pieptul plin de aer, 
a articulat primul cântec... Omuletul va purta aproape 
de piept floarea, de-a lungul scării, sub apă, în ocean, 
în cosmos, nu se va despărți de ea niciodată“ 

Întregul volum contine informații revelatoare 
pentru istoricii de film, dar si consideraţii asupra 
propriei opere, care atestă luciditatea regizorului. 
Rasfatat de mari succese internationale, Gopo 

dădea multora impresia de automultumire și sufi- 
cienta, dar aceste pagini, ca si altele, publicate ulte- 
rior, vin să dovedească, în fond, că cineastul era 
destul de adesea ros de îndoieli. Imensul efort de a 
se plasa la înălțimea aşteptărilor celorlalţi l-a con- 
sumat întotdeauna pe primul român câștigător al 
unui „Palme d'or“. 


SUB SPECIE AETERNITATIS 


De obicei, la capătul unei monografii, semnatarul 
încearcă să plaseze, în chip de concluzie, un 
răspuns la întrebarea „ce rămâne pentru eternitate 
din opera și figura artistului nostru?“ Ar fi greu de 
răspuns succint în cazul lui Gopo, un caz atât de 
special în cinematograful românesc. Pentru el, un 
privilegiat al succesului internațional, s-a conturat 
încă din timpul vieţii locul său important în istoria 
filmului de animaţie. Nici un alt animator al nostru 
nu a reușit să-i egaleze performanța. Numele lui 
este întotdeauna citat printre cele ale mai-marilor 
„artei a opta“. 

Oricât de importante pe plan national, reusitele 
lui Gopo in filmul cu actori nu ajung sa se ridice la 
valoarea creatiei sale in animatie. Desi face figura de 
pionier in science-fiction si este cel mai original 
ecranizator al lui Creangă, cineastul nu a reușit sa 
se impună, şi în aceste domenii cu acel gir al marilor 
succese internaționale. Ceea ce îl particularizează 
printre regizorii noştri este însă postmodernismul 

său, libertatea asociaţiilor și plăcerea citării fiind 
definitorii pentru scriitura sa. El se remarcă și prin 
atitudinea lui foarte nonconformistă fata de public, 
prin permanenta invitație adresată acestuia de a citi 
printre imaginile peliculelor sale si de a se implica în 
acțiune. Această specială relaţie a sa cu spectatorul 
este foarte inspirat surprinsă și comentată de Victor 
Ши: „Gopo elimină spațiul intermediar, golul 
funcţional dintre elementele care compun universul 
lui poetic. Dar ceea ce «elimină» se răsfrânge și se 
diversifică în spiritul spectatorului prin misterioasa 
rezonanță a artei superioare, ca raza albă de lumină 
în corpul prismei de cristal“. Este poate cea mai per- 
cutantă descriere a stilului Gopo. 

Ar mai fi multe de spus despre cineastul al cărui 
nume se găsește în toate dicționarele de cinema din 
lume. Ar trebui să încheiem, totuși, pe ideea că îi 
rămânem recunoscători pentru notorietatea inter- 
naţională pe care el a asigurat-o cinematografului 
nostru. Nimeni n-a exprimat mai plastic acest lucru 
decât Tudor Arghezi, la a cărui limbă savuroasă 
apelez pentru a încheia: „Filmele acestui român, cu 
nume derivat din Popescu, a ridicat Popestii noștri, 
luați până deunăzi în glumă si răspăr, până la pres- 
tigiul mondial. America îi cere Buftei filmele lui, pe 
nevăzute“. 


„> În volumul Fascinatia cinematografului, Ed. Meridiane, 1973. 
"in prefata volumului Filme, filme, filme, Ed. Meridiane, 1963. 

BIOFILMOGRAFIE 


1923, 1 mai — se naşte, la Bucuresti, Ion Popescu, 


1939 - 


1941 - 


1949 - 


1950 - 


1951 - 
1952 - 


1953 - 


fiul lui Constantin si al Mariei. 

Publică pentru întâia oară caricaturi in 

presă. Primele încercări de animaţie în 

cadrul Studioului „Popescu și fiii“. Rol 

episodic în filmul O noapte de pomină de 

Ion Sahighian. 

Realizează un film publicitar de un minut. 

Alături de Constantin Popescu si Matty 

Aslan, realizează scurtmetrajul de animație 

Punguta cu doi bani. 

Urmează un curs intensiv de animaţie la 

Studioul „Soiuzmultifilm“ din Moscova; 
Realizează primul film de animaţie de 

unul singur, Ratoiul neascultător. 

Albina și porumbelul (ѕт.* a.). 

Doi iepuraşi (sm. а.); 

Ariciul răutăcios (sm. а.). 

Pestisorul cel istet (sm. a.); 

Marinică (sm. a.). 


* Abrevieri: sm.: scurtmetraj; a.: animaţie; mm: metraj mediu; 
fi: film de ficțiune cu actori; Im.: lungmetraj; s.: scenariu ; r.: regie; 
i: imagine; m: muzică; Pr: producție. 

1954 - 
1956 - 
1957 - 


1958 - 


1959 - 


1960 - 


Surubul lui Marinicå (sm. a. 

Fetița mincinoasá (mm f.). 

Scurtă istorie (sm. a.) 

Premiul „Palme d'or“ la Cannes; Premiul al 
III-lea la Oberhausen. 

Șapte arte (sm. a.) Marele premiu la 
Festivalul internațional de la Tours 
(Franța); 

O muscă cu bani (sm. f. - neterminat). 

O poveste ca-n basme (mm. f.) 

Premiul pentru cel mai bun film de tineret 
la Mar del Plata (1960). 

Homo Sapiens (sm. a.) 

Marele premiu al Festivalului de la Karlovy 
Vari (1960); 

Gopo este ales vicepreședinte al ASIFA 
(Asociaţia Internațională а Realizatorilor 
Filmului de Animaţie). 


1961 - S-a furat o bombă (Im. f.) 


1962 - 
1963 - 


Pr: Studioul „Bucureşti“; s. si г: Ion 
Popescu Gopo; i: Stefan Horvath; m.: 
Dumitru Capoianu; cu: Iurie Darie, 
Eugenia Balaure, Emil Botta, Tudorel Popa. 
Diploma de merit la Festivalul internațional 
al filmului de la Edinburgh (1962); Premiul 
al III-lea la Festivalul internațional al filmu- 
lui de la Salonic (1962). 

Alo, hallo! (sm. a.). 

Pasi spre lună (Im. f.) 

Pr: Studioul „Bucureşti“, s. si r: Ion 
Popescu Соро; i: Stefan Horvath; 

1965 - 


1966 - 


1967 - 


1968 - 
1969 - 


m.: Dumitru Capoianu; cu: Radu Beligan, 
Grigore Vasiliu-Birlic, Ion Manu, George 
Demetru, Emil Botta, Eugenia Popovici. 
Premiul Mascherini la Festivalul filmului 
S.F. de la Trieste; Gopo vizitează Studiourile 
"Disney" si îl cunoaşte pe magicianul feeri- 
ilor animate. 

De-aș fi...Harap-Alb (Im. f.) 

Pr: Studioul „Bucureşti“; s.: si r: Ion 
Popescu Gopo; i: Grigore Ionescu; 
m.: Dumitru Capoianu; cu: Florin Piersic, 
Lica Gheorghiu, Cristea Avram, Irina 
Petrescu, Fory Etterle, Emil Botta, Liliana 
Tomescu. Premiul pentru imagine la 
Congresul UNIATEC-Milano (1965) și 
Premiul pentru regie la Festivalul 
internațional de la Moscova (1965). 

Pilule I (sm. a.); 

Faust XX (lm. f.) 

Pr: Studioul „Bucureşti“; s.: si г: Ion 
Popescu Gopo; i: Grigore Ionescu, Stefan 
Horvath; m: Stefan Niculescu; cu: Emil 
Botta, Iurie Darie, Jorj Voicu, Stela 
Popescu, Ewa Krzyzewska, Ion Iancovescu, 
Nicolae Secăreanu, Puiu Călinescu, Mircea 
Crișan. 

Pilule II (sm. a.); 

De trei ori București (film în scheciuri) — 
Gopo semnează scheciul „Orașul meu“. 
Sancta simplicitas (sm. a.). 

Din noiembrie începe să lucreze ca șef al 
secţiei de propagandă pentru cinema si 

1970 - 
1972 - 
1974 - 


1975 - 


1976 - 


1977 - 
1978 - 
1979 - 
1980 - 


televiziune al Organizaţiei Mondiale a 
Sănătăţii, la Geneva, unde rămâne până în 
1973; 

Eu + eu = Eu (sm. a). 

Sărutări (sm. а.). 

Clepsidra (sm. a.). 

Este ales Preşedinte al Asociaţiei 
Cineastilor din Romania. Detine functia 
pana in 1989 (anul mortii). 

Pământul, mamă! (sm. a.). 

Comedie fantastică (Im. f.) 

Pr.: Casa de filme Cinci; s.: sir: Ion Popescu 
Gopo; i.: Grigore Ionescu, Stefan Horvath; 
m: Dumitru Capoianu; cu: Dem Rădulescu, 
Cornel Coman, Vasilica Tastaman, George 
Mihăiță, Horea Popescu, Jorj Voicu; 
Intermezzo pentru o dragoste eternă (sm. а); 
Studiu opus I (sm. a.). 

Povestea dragostei (Im. f.) 

Pr: Casa de filme Patru; s.: lon Popescu 
Gopo; i: Grigore Ionescu, Stefan Horvath; 
m.: Cornel Popescu, Ion Popescu Gopo; cu: 
Eugenia Popovici, Mircea Bogdan, Nicolae 
Ifrim, Diana Lupescu, Marian Stanciu, Dan 
Ionescu. 

Ecce homo! (sm. a.). 

Cicy si copilul (sm. a). 

Trei mere (sm. а.). 

E pur si muove (sm. aJ; 

Premiul I la Festivalul de la Espinho 
(Portugalia); 

1981 - 


1982 - 


1983 - 


1984 - 


1985 - 


Și, totuși, se mișcă (sm. a); 

Cadru cu cadru (sm. a.); 

Energica (sm. a.). 

Maria Mirabela (Im. f.) 

Pr: Casa de filme Cinci și Soiuzmultifilm 
(URSS); s.: si r: Ion Popescu Gopo; i: Alecu 
Popescu; m.: Eugen Doga; cu: Gilda 
Manolescu, Medeea Marinescu, Ingrid 
Celia, Ion Popescu Gopo. Premiul I pentru 
filmări combinate la Festivalul de la 
Chicago; 

Fotbal Cicy (sm. a.): 

Animagicfilm (sm. a.). 

Quo vadis, homo sapiens? (Im. a. - film de 
montaj); 

Orgolii (sm. a.). 

Tu (sm. ol 

Salva (sm. aJ; 

Umor sportiv (sm. a.). 

Galax (lm. f.) 

Pr: Casa de filme Cinci; s.: sir: Ion Popescu 
Gopo; i: Alecu Popescu; т.: Marius Pop; 
cu: George Constantin, Mariana Cabanov, 
Radu Buznea, Angela loan, Claudiu 
Stănescu, Adela Mărculescu. 

Rămășagul (т. f.) 

Рг: Casa de filme Cinci; s.: sir: Ion Popescu 
Gopo; i: Alecu Popescu; т.: Marius Teicu; 
cu: Draga Olteanu Matei, Ion Lucian, 
Angela Similea, Florin Piersic, Radu 

1986 - 


1987 - 


1988 - 


1989 - 


Gheorghe. Premiul al doilea la Festivalul fil- 
mului pentru copii de la Chicago; 
Ucenicul vrăjitor (sm. aJ; 

Maniere elegante (sm. a.). 

Efectul unghiurilor (sm. a.); 

Homo faber (sm. a.). 

Amprenta (sm. a.); 

Barca (sm. aJ; 

O zi la Bucuresti (Im. f.) 

Pr.: Casa de filme Cinci; s. sir: Ion Popescu 
Gopo; i.: Alecu Popescu; m.: Nicu Alifantis; 
cu: lurie Darie, Anda Călugăreanu, Dem 
Rădulescu, Horaţiu Mălăele, Angela 
Similea, Jorj Voicu, Ioana Radu, Gică 
Petrescu, Cesonia Postelnicu, Ovidiu 
Badila. 

Maria Mirabela in Tranzistoria (Im. f.) 

Pr: Casa de filme Patru si Soiuzmultifilm 
(URSS); s.: Valentin Ejov, Ion Popescu Соро; 
r.: Ion Popescu Gopo; i: Alecu Popescu; cu: 
Ioana Moraru, Adriana Cucinski, Oana 
Pellea, Horaţiu Mălăele, Costin Albu, 
Grigore Grigoriu, Mara Pasici. 

Stan Pátitul (Im. f. — neterminat); 
Încetează din viata la 29 noiembrie, la 
Bucuresti. 

